Guadeloupe is 'n oorsese gebied van Frankryk in die Karibiese See en vorm saam met Martinique die Franse Antille. Die eiland lê in Noord-Amerika tussen die Atlantiese Oseaan en die Karibiese See in die noorde van Dominica, in die ooste van Montserrat en in die suide van Antigua en Barbuda. Guadeloupe het 'n bevolking van 405 739 in 2013 gehad en het 'n oppervlakte van 1 628 km². Die hoofstad en grootste stad is Basse-Terre. INSEE. "Estimation de population au 1er janvier, par région, sexe et grande classe d'âge – Année 2013" (in Frans). Geargiveer vanaf die oorspronklike op 10 April 2016. Besoek op 2 September 2014. (fr) INSEE. "Produits intérieurs bruts régionaux et valeurs ajoutées régionales de 1990 à 2012". Besoek op 2 September 2014. Wikimedia Commons het meer media in die kategorie Guadeloupe. (en) Toerisme-inligting oor Guadeloupe op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


Die benaming Pelasgers (Grieks: Πελασγοί, Pelasgoí, enkelvoud Πελασγός, Pelasgós) is deur sekere antieke Griekse skrywers gebruik om te verwys na bevolkings wat die Hellene in Griekeland voorafgegaan het, "'n omvattende term vir enige antieke, primitiewe en vermoedelik outochtone (d.i. eielandse) mense van die Griekse wêreld." Oor die algemeen het "Pelasger" die betekenis aangeneem van bykans al die outochtone inwoners van die Egeïese lande en hul kulture voor die opkoms van die Griekse taal. Dit het nie 'n eksklusiewe betekenis nie, maar benodig spesifisering indien ander konnotasies daaraan geheg word. Tydens die klassieke periode, het enklawes wat so benoem word oorleef in verskeie liggings in die Griekse vasteland, Kreta en ander streke van die Egeë. Bevolkings wat as "Pelasgiaans" aangedui word, het 'n taal of tale gebesig, wat in hul eie tyd nie as Grieks beskou is deur die Grieke nie, selfs al is die Pelasgers deur sekere antieke skrywers voorgehou as Grieke. Ook, volgens 'n oorgelewerde tradisie, was groot dele van Griekeland eens Pelasgiaans, voor die Hellenisering daarvan.


Hierdie artikel handel oor die hoofstad van Bermuda. Vir ander bedoelings, sien gerus Hamilton (dubbelsinnig). Hamilton is die hoofstad en naasgrootste stad van die eilandnasie Bermuda, 'n Britse oorsese gebied in Noord-Amerika en die Atlantiese Oseaan. Die stad het 'n bevolking van 854 in 2016 gehad en het 'n oppervlakte van 0,7 km². Hamilton dien sedert 1815 as hoofstad van Bermuda, toe dit St. George’s, nou dié eilandgebied se grootste stad, as hoofstad vervang het. Beide sy oppervlakte en bevolking is van die kleinste van enige hoofstad wêreldwyd en vergelykbaar met die Vatikaanstad. Daarbenewens is dit een van die duurste stede volgens lewenskoste. Hamilton lok jaarliks baie toeriste, veral van passasierskepe. Wikimedia Commons het meer media in die kategorie Hamilton, Bermuda. (en) Toerisme-inligting oor Hamilton op Wikivoyage (en) Amptelike webwerf van Hamilton Geargiveer 2 Maart 2009 op Wayback Machine (en) "Hamilton". Encyclopædia Britannica. Besoek op 20 April 2020. Hierdie artikel is ’n saadjie. Voel vry om Wikipedia te help deur dit uit te brei.


Racibórz (Duits: Ratibor, Tsjeggies: Ratiboř) is 'n Poolse stad van die Silesiese woiwodskap met 56 397 inwoners en 'n oppervlak van 7 496 vierkante kilometers. Joseph von Eichendorff, skrywer Theodor Kaluza, wiskundige Arnold Mendelssohn, komponis Carl Georg Wichura, generaal Augustin Souchy, anargis Herbert Hupka, Duitse politikus Opava (Tsjeggië), sedert 1991 Roth bei Nürnberg (Duitsland), sedert 1992 Kaliningrad (Rusland), sedert 2002 Leverkusen (Duitsland), sedert 2002 Tysmienica (Oekraïne), sedert 2004 Kędzierzyn-Koźle (Pole), sedert 2005 Racibórz se amptelike Webwerf Hierdie artikel is ’n saadjie. Voel vry om Wikipedia te help deur dit uit te brei.


Moskowië is ’n historiese naam wat dikwels gegee word aan die Rusland van voor die hervormings van Pieter die Grote van omstreeks 1700. Moskowië was een van die opvolgerstate van Kiëf-Roes. Die staat was aanvanklik bekend as die Prinsdom van Moskou (княжество Московское; Knjazjestwo Moskofskoje), later as die Grootprinsdom van Moskou (Великое Княжество Московское; Welikoje Knjazjestwo Moskofskoje) en eindelik as die Russiese Tsaredom (Царство Русское; Tsarstwo Roesskoje). In Russiese geskrifte word dit meestal die Grootprinsdom van Moskou genoem. Die ontwikkeling van Rusland strek vanaf Kiëf-Roes via Wladimir-Soezdal, Moskowië en die Russiese Tsaredom tot by die Russiese Ryk, toe die amptelike titel van die heersers verander is van tsaar na keiser. Moskowië het mense en welvaart gelok na die noordoostelike deel van die streek en handelsbetrekkinge gevestig met die Oossee, Witsee, Kaspiese See en Siberië. In dié tyd het ook ’n gesentraliseerde en outokratiese politieke stelsel ontstaan. Met die gebruik van die naam "Moskowië" beoog sommige historici om die kultuurverskille te benadruk tussen die Rusland van voor 1700, wat om godsdienstige redes verskil het van die Wes-Europese kultuur, en die Rusland van ná 1700, toe die adel in ’n groot mate verwesters het.


Cutt Glas is 'n bekende Afrikaanse a cappella-musiekgroep wat op 1 April 1990 gestig is. Die aanvanklike groeplede was Karen Meiring, Bondina Osterhoff, Shireen Hollier, Annie Harvey, Jann Roberts, Lydia vom Hagen en Billi-Jean Parker. In 2001 ontvang hulle 'n "Geraas"-musiektoekenning vir die beste humoristiese album. Die groep het in 2010 uit die volgende lede bestaan: Karen Meiring – sopraan en stigterslid (vanaf 1990) Bondina Osterhoff – stigterslid (vanaf 1990) Rozelle Blackie (vanaf 2003) Mabet van Wyk (vanaf 2007) Karen Wessels (vanaf 2003) Steffie le Roux (vanaf 2008) Vlymskerp, 2008 Versnit / Blended, 2004 Slegs Glas / Glass Only, 2001 COLOSSAL Not Only Angels ("nie net Engels nie"), 1998 JNS Snykant / Cutts One Voice, 1997 GALLO Singcopation, 1993 Lys van Suid-Afrikaanse musiekgroepe Cutt Glas se amptelike webtuiste Geargiveer 22 April 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Just Fontaine (Marrakesj, 18 Augustus 1933) is 'n voormalige Franse sokkerspeler. Hy hou die rekord vir die meeste doelpunte tydens een Sokker-Wêreldbeker met die 13 doelpunte wat hy tydens die FIFA Sokker-Wêreldbekertoernooi in 1958 aangeteken het. Vier van die doelskoppe was is in 'n enkele wedstryd teen Wes-Duitsland aangeteken. Just Fontaine speel vir US Casablanca, OGC Nice en Stade de Reims en draf ook vir die Franse nasionale sokkerspan uit. Hy word vereer in FIFA se lys van die 100 beste spelers van alle tye. Vir die Franse nasionale sokkerspan: http://www.rsssf.com/miscellaneous/fontaine-intlg.html Hierdie artikel is ’n saadjie. Voel vry om Wikipedia te help deur dit uit te brei.


Die witwanggans (Branta leucopsis) is 'n opvallende gans met 'n pikswart nek en witgevlekte gesig. Ook die wetenskaplike naam "leucopsis" beteken "wit gesig". Hulle word op eilande en kusgebiede in die Noord-Atlantiese Oseaan aangetref, soos Groenland, Skotland, Ierland, Islay, die Binne-Hebride, Nederland en noord van Siberië tussen die Barents- en Kara-see. Mannetjies en wyfies het 'n identiese veredos, met 'n wit-grys onderlyf, 'n donkergrys en swart gestreepte rug en stert, 'n swart nek en agterkop en wit gesig. Hierdie ganse is oor die algemeen nie aggressief nie en kan in groepe met ander watervoëls aangehou word. Witwangganse se dieet bestaan uit gras en saad. Hulle sal ook die lêkorrels van hoenders en eende vreet. Broeityd is tussen November en Maart (winter in die Noordelike halfrond). Die ganse bou 'n nes op die grond, tussen plante en gras, wat met dons uitgevoer word. Die wyfie lê tussen drie en vyf gryswit eiers wat na 24 tot 26 dae uitbroei. Die kuikens is self na twee tot drie jaar broeigereed.


Bayonne (uitgespreek [bajɔn], Baskies: Baiona) is 'n stad in suidwestelike Frankryk in die département van Pyrénées-Atlantiques. Die stad het 'n bevolking van tussen 40 en 45 duisend mense. Bayonne was een van die gasheerstede tydens die Rugbywêreldbeker 1991. http://www.mongabay.com/igapo/2005_world_city_populations/2005_city_population_23.html "http://population.mongabay.com/population/france/3034475/bayonne". Geargiveer vanaf die oorspronklike op 26 November 2011. Besoek op 4 Junie 2010. Eksterne skakel in |title= (hulp) Wikimedia Commons het meer media in die kategorie Bayonne. Hierdie Frankryk-verwante artikel is 'n saadjie. U kan help deur dit uit te brei.


Die artikel handel oor die getal 10. Vir die jaar 10, sien 10. Tien is die getal na nege en voor elf. Meeste mense het tien vingers en tien tone. Die Romeinse syfer vir tien is X. Tien is die kleinste positiewe heelgetal met twee syfers. Tien is 'n belangrike getal omdat meeste mense getalle met veelvoude van tien skryf. Dit word die desimale stelsel genoem.


Susilo Bambang Yudhoyono (gebore 9 September 1949) het vanaf 2004 tot 2014 as die sesde president van Indonesië gedien. Hy was die eerste regstreeks gekose president van Indonesië. In die verkiesing van 2004 verslaan hy die vorige president Megawati Sukarnoputri. Indonesiërs het nie familiename soos in die Weste gebruiklik is nie. Susilo Bambang Yudhoyono is bekend onder verskillende name: tydens sy tyd as generaal in die leër was hy bekend as Yudhoyono. In die media word hy ook Susilo genoem en in Indonesië is hy bekend as SBY ("EsBeeJee"). Yudhoyono is gebore in Pacitan, Oos-Java en is die seun van 'n offisier in die leër. Hy studeer af aan die Indonesiese Militêre Akademie in 1973 en trou met die dogter van 'n ander leëroffisier. In 1975 neem hy deel aan die Indonesiese inval van Oos-Timor en dien daar vir 'n geruime tyd. Onder Abdurrahman Wahid word Yudhoyono in 2000 benoem tot Minister van Mynwese. Hy word gou bevorder en gou beklee hy die sleutelposisie van Minister van Veiligheid en Politieke sake. Een van sy take was om die leër uit die politiek te kry.


Die Slag van Tannenberg is op 15 Julie 1410 naby die dorp Tannenberg (huidige Poolse naam: Stębark) tussen die leër van die Duitse Ridderorde onder bevel van hoogmeester Ulrich von Jungingen en die gemeenskaplike strydmagte van die Koninkryk Pole onder bevel van koning Władysław II Jagiełło en van die Grootvorstedom Litaue onder bevel van grootvors Vytautas geveg. Met hierdie veldslag het die gewapende konflik tussen die Duitse Orde en die Grootvorstedom Litaue, wat op hierdie tydstip reeds sowat 'n eeu voortgeduur het, en die latente mededinging tussen die Orde en die Koninkryk Pole sy hoogtepunt bereik. Die beslissende nederlaag, wat die Duitse Orde in die slag gely het, markeer die begin van die Orde se heerskappy in Pruise asook Pole-Litaue se vordering tot 'n Europese supermoondheid. Die Slag van Tannenberg word as een van die grootste veldslagte tussen Middeleeuse ridderleërs beskou en is sedert die 19de eeu in Pole en Litaue tot nasionale mite verhef. Om hierdie beslissendste oorwinning in die geskiedenis van dié twee nasies het romantiese legendes en verhale ontstaan, en uiteindelik is dit ook vir nasionalistiese propaganda ingespan om as 'n groter simbool van die nasionale stryd teen invallers en vreemde oorheersing asook as 'n bron van nasionale trots te dien.


Capital Park is een van Pretoria se oudste en eerste voorstede en lê sowat 4 km noord van die geskiedkundige Kerkplein, agter die Pretoria Nasionale Dieretuin. Die woonbuurt word omgrens deur die Witwatersberge aan die suidekant en die Apiesrivier aan die westekant. Die woonbuurt strek vanaf die Apiesrivier tot by Voortrekkersweg. Strate in die woonbuurt is vernoem na vroeë burgemeesters van Pretoria (Venterstraat, Malherbestraat, Van Heerdenstraat, Myburgstraat). Een van die voormalige burgemeesterswonings is in Capital Park. Capital Park was voorheen 'n baie gewilde buurt onder Italiaanse, asook Portugese gemeenskappe – die Portugese Kerk is steeds in Van Heerdenstraat (2010). Die woonbuurt is vandag kosmopolities, met oorwegend Afrikaanssprekende inwoners. CAPRPA (Capital Park Inwoners en Belastingbetalers Vereniging) funksioneer as inwonersvereniging om na die belange van die buurt se inwoners om te sien. Skole in Capital Park sluit in: Hoërskool Langenhoven, Capital Park Primary School, Generaal Jacque Pienaar Primary School. Verskeie Afrikaanse en Engelse kerke is in Capital Park gevestig. Capital Park is sentraal geleë met die volgende inkopiesentrums sowat 10 minute se ry vanaf die woonbuurt: Wonderboom Junction, Jakaranda Sentrum, Gezina Galleries.


Langreo is 'n nedersetting in die Spaanse provinsie Asturië in die streek Asturië met 'n oppervlakte van 82 km². In 2011 het Langreo 44 737 inwoners gehad. Langreo is die hoofstad van die comarca Nalón. David Villa, Sokkerspeler. Hierdie Spanje-verwante artikel is 'n saadjie. U kan help deur dit uit te brei.


The Get Up Kids is 'n Amerikaanse alternatiefrock-groep uit Kansas City, Missouri. Die groep is in 1995 gevorm en was 'n groot rolspeler die middel-90's emo-toneel, 'n tydperk was as die "tweede golf" van emo-musiek bekend staan. Soos wat hul gewildheid toegeneem het, het hulle met groepe soos Green Day en Weezer op musiektoere gegaan, totdat hulle later hul eie internasionale toere onderneem het en byvoorbeeld in Japan en Europa opgetree het. Hulle het die plate-etiket Heros & Villains gestig wat as beginpunt vir die vrystelling van The Get Up Kids se albums gedien het, maar later ook as lanseervlak vir van hul kantlynprojekte soos The New Amsterdams en Reggie and the Full Effect. The Get Up Kids is tydens hul bestaan deurgaans as 'n prototipiese emo-groep geag weens hul groot bydrae tot die Midwestelike emo-beweging van die middel 1990's. Die groep het egter — soos menige ander emo-groep — probeer om aan die term afstand te doen, aangesien vlee op die "emo-groep"-beeld neersien.


Supra Familias is 'n Suid-Afrikaanse platemaatskappy wat deur Pierre Greeff (van Lukraaketaar, Die Heuwels Fantasties) bestuur word en in Bellville in die Wes-Kaap gesetel is. Die etiket word gesamentlik deur Greeff en Hunter Kennedy (van Fokofpolisiekar, Die Heuwels Fantasties) besit. Amptelike Aanlyn Winkel Amptelike webwerf MySpace-profiel Hierdie artikel is ’n saadjie. Voel vry om Wikipedia te help deur dit uit te brei.


Herkie Kruger (gebore in Kemptonpark, 21 Maart 1979) is 'n rugbyspeler wat vir die Goue Leeus in die Curriebeker en Super 14-rugby speel. Herkie Kruger by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Oradea (uitgespreek /oˈrade̯a/, Duits: Großwardein, Hongaars: Nagyvárad) is 'n stad in noordwestelike Roemenië. Volgens die 2011-sensus het die stad 196 367 inwoners gehad, waarvan 'n beduidende minderheid Hongare was (45 305; 24.9%). Oradea lê omtrent halfpad tussen die stede Arad en Satu Mare en is op die oewer van die Crișul Repede-rivier geleë. Yehuda Amital (1924–2010), Israelse rabbi en politikus Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Met vegkuns verwys mens na enige stelsel wat die vaardighede en tegnieke van 'n liggaamlike geveg met 'n opponent formaliseer. Daarby kan dit om reël- of onderrigsisteme handel. Die inhoud gaan daarby deelsgewys vanuit die rein praktiese bestek en omvat verdere aspekte soos filosofie, kultuur, religieuse elemente, denkwyses, alledaagse lewe en gesondheid. Voorbeelde van vegkuns: Capoeira Judo Karate MMA Sambo Skerm Taekwondo Wing Chun Hierdie artikel is ’n saadjie. Voel vry om Wikipedia te help deur dit uit te brei.


Horst kan wees: horst (geologie), geologiese term Horst, Gelderland, dorp in die munisipaliteit Ermelo in die Nederlandse provinsie Gelderland Horst, Holstein, munisipaliteit in die Duitse deelstaat Sleeswyk-Holstein Horst, Limburg, dorp in die munisipaliteit Horst aan de Maas in die Nederlandse provinsie Limburg


Regiment Westelike Provincie is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Kaapstad. Dit bestaan sedert 1934 en het 'n geskiedenis wat aktiewe deelname aan die Angola-veldtog (1975-76), die Grensoorlog, en die Noodtoestand insluit. Oor die jare is baie lede met dekorasies vereer. Sy leuse is Non nobis sed patriae ('Nie vir ons self nie, maar vir ons vaderland'). 1930's Regiment Westelike Provinsie word in 1934 in Stellenbosch gestig as deel van die heropbou van die burgermag na die Groot Depressie - militêre diens is destyds vrywillig. 1940's Die meeste RWP-lede ondersteun nie Suid-Afrika se deelname aan die Tweede Wêreldoorlog nie en die regiment word dus nie gemobiliseer nie - diegene wat wel bereid is om aktiewe diens te verrig is in 1941 na die Suid-Afrikaanse Tenkkorps oorgeplaas. RWP verhuis na Worcester in 1948. RWP word in 1949 in 'n pantserregiment omskep. 1950's Naam verander na 'Regiment Onze Jan' (ter ere aan Jan Hendrik Hofmeyr) in 1951. Die vrywillige diensstelsel eindig - vanaf 1952 tot 1967 is burgers vir diensplig geloot.


"Invictus" is 'n kort gedig deur die Engelse digter William Ernest Henley. Die titel is Latyn vir "onverowerde". Dit is vir die eerste in 1875 gepubliseer. Henley is op die ouderdom van twaalf met tuberkulose van die been gediagnoseer. Ten spyte hiervan het hy in 1867 die plaaslike Oxford-eksamen as 'n seniorstudent geslaag. Sy geaffekteerde voet moes reg onder die knie geamputeer geword het; die dokters het geglo dit was die enigste manier om sy lewe te red. Henley het volhard en het met een oorblywende voet oorleef. Hy is in 1875 ontslaan en het ten spyte van sy gestremdheid 'n aktiewe lewe vir byna dertig jaar gelei. Hy het met 'n kunsmatige been tot op die ouderdom van 53 geleef. "Invictus" is geskryf terwyl Henley vanweë sy siektetoestand in 'n hospitaalbed gelê het. Invictus, 'n rolprent deur Clint Eastwood oor Nelson Mandela, Francois Pienaar en die Rugby Wêreldbeker 1995-kampioene. "English professor Marion Hoctor: The meaning of 'Invictus'". CNN. 11 Junie 2001. Geargiveer vanaf die oorspronklike op 29 Mei 2010. Besoek op 21 Junie 2009.


Jimmy Dludlu is 'n bekende Suid-Afrikaanse jazzmusikant. Dludlu se styl sluit wyd strekkende invloede in en kombineer beide tradisionele en moderne elemente van jazz wat deur Wes Montgomery, George Benson en Pat Metheny tot Suid-Afrikaanse helde soos Miriam Makeba, Letta Mbulu, Hugh Masekela, Themba Mokwena en Allen Kwela, onder andere, geïnspireer is. Dludlu is veral lief vir die klanke van wes- en sentraal-Afrika, asook van Latyns-Amerika, maar meld dat jazz steeds sy gunsteling is. Sy vele oorspronklike komposisies val in die tradisie wat losweg as afro-jazz geklassifiseer kan word. Jimmy Dludlu se debuutalbum, Echoes from the Past (PolyGram, 1997) is in September 1997 uitgereik en is wyd positief ontvang. Die album het Jimmy twee FNB SAMA-toekennings vir "Best Newcomer" en "Best Contemporary Jazz Album" in 1998 besorg en verkoopsyfers in Januarie 1999 het verkope van meer as 250 000 plate aangedui. Die album is sedertdien deur die Verve-plateëtiket in nege lande uitgereik, insluitende die Verenigde State, Italië, Switserland, Swede en Hongarye.


Quintus Septimius Florens Tertullianus, (ca. 160 – ca. 220 n.C.), was 'n prolifieke vroeë Christenskrywer van Kartage in die Romeinse provinsie Africa. Hy was die eerste Christenouteur om 'n ekstensiewe korpus Latynse Christenliteratuur te lewer. Hy was ook 'n vername vroeë Christenapologeet en 'n polemikus teen kettery. Tertullianus is al "die vader van die Latynse Christendom" genoem. Alhoewel konserwatief, het hy wel nuwe teologie voortgebring en ontwikkel in die vroeë kerk. Hy is miskien mees beroemd as die vroegste behoue Latynse skrywer om die term Drie-eenheid (Latyn: trinitas) te vermeld, benewens vir die oudste ekstante formele uitleg van 'n Trinitêre teologie. Ander Latynse formulerings wat in sy werk vir die eerste keer na vore tree is "drie Persone, een Substansie" as die Latynse "tres Personae, una Substantia" (opsigself uit die Koine-Grieks "treis Hypostases, Homoousios"). Sekere van Tertullianus se idees was nie aanvaarbaar vir die ortodokse kerk nie; in sy latere lewe het hy 'n Montanis geword. Tertullianus het die industrie, ondernemerskap en vooruitgang van die mensdom geprys.


Taalherlewing, taalopflikkering, taalheropbloei, taalherrysing of taalverskuiwingomkering is die poging wat deur verskeie belangegroepe, soos indiwidue, kulture, gemeenskappe, regerings of staatkundige owerhede, aangewend word om die agteruitgang van ’n taal om te keer. Sou die agteruitgang baie ver gevorderd wees, kan die betrokke taal as hetsy bedreigd, sterwend of uitgesterf beskou word. In hierdie gevalle het taalherlewing ten doel om die gesproke gebruik van die taal weer op die been te bring. Hoewel die doelwitte van taalherlewing van gemeenskap en omstandighede kan wissel, het die meerderheid gemeenskappe ten doel om ’n taal wat uitgesterf het, of bedreig is, weer tot alledaagse gebruik te bevorder. Taalherlewing volg net mooi die teenoorgestelde proses as dié van taalafsterwing. Oor die afgelope dekades was die omkering van taalverskuiwing ’n studieveld onder taalkundiges, soos Joshua Fishman. Die omkering van taalverskuiwing behels die vasstelling tot watter mate ’n spesifieke taal ‘‘verplaas’’ is, om sodoende te bepaal wat die beste wyse is om ’n taal te ondersteun of te laat herleef. Joshua Fishman se ontwerp om bedreigde (of dooie) tale te laat herleef, of volhoubaar te maak, bestaan uit agt fases.


Die NG gemeente Crosby is 'n gemeente van die Nederduitse Gereformeerde Kerk in die voorstad Crosby in die weste van Johannesburg. Die gemeente het op 6 Augustus 1946 met 500 lidmate en 22 kerkraadslede van die moedergemeentes Johannesburg-Wes (wat toe self net twee jaar oud was) en Langlaagte afgestig. Die gemeente het geen gebou of plek vir samekoms gehad nie, maar wel Johannesburg-Wes se pastorie bekom omdat dit binne die grense van die nuwe gemeente gestaan het. Op uitnodiging van Johannesburg-Wes besluit die gemeente dat lidmate saam met die moedergemeente in sy kerkgebou sou aanbid totdat Crosby sy eie geboue kon oprig. Dié samewerking was besonder geslaagd en geseënd. Die groot taak van die leraar, kerkraad en lidmate was uiteraard die oprigting van 'n eie kerkgebou. Op 14 April 1947 begin hulle 'n boufonds en reeds in Maart 1948 begin die gemeente met die bou van 'n kerk, wat op 7 Mei 1948 ingewy is en £14 000 gekos het. Eers nadat die derde beroep uitgebring is, kon die gemeente sy eerste leraar, prop. Theunis Botha, op Saterdag 22 Februarie 1947 bevestig.


Die NG gemeente Fordsburg was van 6 November 1896 tot 1988 ’n gemeente van die Nederduitse Gereformeerde Kerk aan die westelike kant van die Johannesburgse middestad in die gelyknamige voorstad. Die Kaaplandse Vrouesendingbond (VSB) is in 1889 op Wellington gestig om vroue uit te stuur na verskeie velde om sending- en opheffingswerk te doen. In 1893 kon die VSB sy eerste werksters, onder wie mej. Maria Kloppers, na Johannesburg en na Fordsburg stuur. Die werk aan die Rand was besonder moeilik, veral in die “Brickyards” waar baie Afrikaanssprekendes in die allertreurigste omstandighede gewoon het. Hier het hulle bakstene gemaak wat gebruik is om die toenemende aantal geboue in die ontluikende Johannesburg op te rig. Die werksters moes dikwels eers die huise skoonmaak voordat hulle enige ernstige gesprek met die inwoners kon aanknoop. Mej. Ferguson besoek die werksters in 1895 (toe daar reeds vyf was) in Johannesburg en Fordsburg. Sy het diep onder die indruk gekom van die selfopofferende en veeleisende werk wat hulle daar gedoen het, want behalwe huisbesoek, bidure, Sondagskole en Kinderkranse, moes hulle gedurig siekes verpleeg, elke dag die siekes en armes van kos voorsien en ook nog werkgeleentheid vir baie soek.


Die NG gemeente Jeppestown was 'n gemeente van die Nederduitse Gereformeerde Kerk in die ooste van Johannesburg wat op Donderdag 8 Julie 1897, dieselfde dag as NG gemeente Johannesburg-Oos, van die moedergemeente afgestig het. Dit was deels (saam met Johannesburg-Oos) die moedergemeente van die Turffontein (1906), waaruit al die gemeentes in die suide van die stad mettertyd regstreeks of onregstreeks ontstaan het en die moedergemeente van al drie die gemeentes in die ooste van Johannesburg, naamlik Malvern, Bezuidenhoutsvallei en Belgravia. Jeppestown het op 1 November 1992 met Malvern saamgesmelt om die gemeente Kensington te vorm. Vanweë die uitgestrektheid van die NG gemeente Johannesburg en verdeeldheid in die moedergemeente, moes die ringskommissie van Heidelberg daartoe oorgaan om op dieselfde dag in 1897 twee dogtergemeentes in die oostelike deel van die bestaande gemeente af te stig. In die weste van die ontluikende stad, waar meer Afrikaanssprekendes hulle gaan vestig het, is reeds in 1892 (Langlaagte) en 1896 (Fordsburg) gemeentes afgestig. Met die stigting van Jeppestown in die moedergemeente se ou kerkgebou op Von Brandisplein, is ds.


In Indiese gelowe is moksja/moksha (Sanskrit: मोक्ष) of moekti/mukti (Sanskrit: मुक्ति), wat letterlik "vrystelling" beteken (beide afgelei van die woordstam moek, "om los te laat, te laat gaan"), die vrystelling van samsara en die gepaardgaande lyding betrokke by die geknegdheid aan die kringloop van herhalende sterfte en hergeboorte. Heelwaarskynlik is die moksja-konsep vir die eerste keer in Indië ontwikkel deur nie-Ariese mense buite die kastestelsel wie se geestesbeskouinge dan deurslaggewend op latere godsdienstige denkwyses in Indië was. Boeddhisme en Djainisme is voortsettings van hierdie tradisie, en die vroeë Oepanisjadiese beweging is daardeur beïnvloed. Hergeboorte is waarskynlik van hierdie godsdienskultuur oorgeneem deur die Brahmin-ortodoksie. Die vroegste bekende geskrifte met hierdie konsepte is deur die Brahmins opgestel in die vroeë Oepanisjads. Daar is drie hoofsieninge rakende moksja in Wedanta-filosofie. Volgens Advaita Wedanta, gaan verkryging van die bevryding gepaard met die besef dat die Atman (persoonlike siel van 'n persoon) identies is aan die Brahman, die oorsprong van alle geestelike en ervaringsbestaan.


Bocholt (Nedersaksies: Bokelt) is 'n stad en munisipaliteit in die Duitse deelstaat Noordryn-Wesfale aan die grens met die Nederlandse provinsie Gelderland. Die munisipale gebied het sowat 73 000 inwoners (2011) en 'n oppervlakte van 119 km². In 779 was Bocholt vir die eerste keer as Buocholt genoem. In 1222 het die plek stadsregte gekry. Die 1. FC Bocholt is 'n sokkerklub uit Bocholt. "Information und Technik Nordrhein-Westfalen". Geargiveer vanaf die oorspronklike op 28 September 2011. Besoek op 20 Augustus 2012. Wikimedia Commons het meer media in die kategorie Bocholt. (de) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Verna Vels (13 Junie 1933 – 21 Augustus 2014) was ’n Afrikaanse skryfster, radio-omroeper en storieverteller wat veral bekend was as die skepper en stem agter Liewe Heksie, ’n kinderprogram wat op Suid-Afrikaanse televisie uitgesaai is. Verna Barbara Robertson Vels is op Reitz in die Vrystaat gebore waar sy haar skoolloopbaan voltooi het. Sy skryf in 1953 vir ’n BA-graad aan die Universiteit van Pretoria in en voltooi haar studies in 1954 met drie hoofvakke in Afrikaans/Nederlands, Engels en Kunsgeskiedenis. Vels begin in 1954 by die SAUK se kantore in Durban as omroeper te werk. Sy het die draaiboek geskryf vir die rolprent Lag met Wena: ’n Afrikaanse Filmkonsert. Vir die res van haar professionele loopbaan was sy nou by die radio- en televisiewese betrokke gewees. Sy het Hennie Human na sy uittrede op 31 Desember 1982 by die SAUK opgevolg as direkteur van die destydse TV1 en het die eerste vrou geword wat tot die vlak van senior bestuurder bevorder is. Sy was vir die laaste 12 jaar van haar lewe toesighoudende regisseur van 7de Laan. Kort voor haar dood is borskanker by Vels gediagnoseer.


Die Suid-Afrikaanse munisipale verkiesings van 2011 het op 18 Mei 2011 in alle distrikte en Plaaslike Munisipaliteite in al 9 van Suid-Afrika se provinsies plaasgevind. Munisipale verkiesings word elke vyf jaar gehou en die vorige munisipale verkiesing het in 2006 plaasgevind. Die 2011-verkiesing het die lede van die distrik-, metropolitaanse en plaaslike munisipale rade verkies, wat op hul beurt die burgemeesters van die munisipaliteite verkies het. Die heersende African National Congress (ANC) is steeds dominant in die Suid-Afrikaanse politiek maar presteer oor die algemeen swakker in die middeltermyn-plaaslike verkiesings. Die opposisie Demokratiese Alliansie (DA) het daarna gemik om groter stabiliteit in die randmunisipaliteite van sy Wes-Kaapprovinsievesting teweeg te bring sowel as om vordering in ander dele van die land te maak. Die DA het ook hard probeer om die Noord-Kaapprovinsie (die enigste ander provinsie sonder 'n swart meerderheid) en die bruin areas in die Oos-Kaap en Vrystaat in te palm. In 'n 2010 meningspeiling het 'n meerderheid van blankes, bruinmense en mense van Indiese afkoms, hul voorkeur vir die DA uitgespreek. Deurslaggewend vir die sukses van opposisiepartye is die vlak van deelname van ANC-kiesers.


Luxemburg kan wees: Luxemburg, land in Europa (Groothertogdom Luxemburg) Luxemburg (provinsie), Belgiese provinsie in Wallonië Luxemburg (stad), hoofstad van en munisipaliteit in die land Luxemburg


Die Leie (Afrikaans en Nederlands, Frans: Lys) is 'n rivier in Frankryk en België. Die Leie se monding is in Gent, waar die rivier in die Schelde uitmond. Provinsie Wes-Vlaandere: Wervik Kortrijk Harelbeke Oeselgem Provinsie Oos-Vlaandere: Deinze Bachte-Maria-Leerne Sint-Martens-Latem Afsnee Gent die Leie in Lisbourg (Frankryk) die Leie in Komen (België) Hierdie artikel is ’n saadjie. Voel vry om Wikipedia te help deur dit uit te brei.


Jonathan Jansen is die voormalige rektor van die Universiteit van die Vrystaat. Hy is vroeg in 2009 as die eerste gekleurde rektor en visekanselier van die universiteit aangestel. Jonathan David Jansen is op 29 September 1956 in Montagu in die Boland gebore, maar het op die Kaapse Vlakte grootgeword. Hy was op laerskool by Sullivan Primary School, en gaan daarna na Steenberg Hoërskool. Hy beskryf homself as 'n gemiddelde leerling op hoërskool – meer geïnteresseerd in sokker, swem by Muizenberg en fietsry met sy maats. Sy Latynonderwyser, Paul Gallant, het hom egter gemotiveer om in sy studies uit te blink, en ook om verder te gaan studeer. Jansen voltooi sy B.Sc. (Plantkunde en Dierkunde) in 1979 aan die Universiteit van die Wes-Kaap. In 1982 ontvang hy 'n onderwysdiploma en in 1984 'n B.Ed. (Vergelykende Opvoedkunde) van die Universiteit van Suid-Afrika. Hy verwerf in 1987 'n M.Sc. aan die Cornell-universiteit en in 1991 'n Ph.D. (Politieke wetenskap) aan die Stanford-universiteit. Jonathan Jansen is Buitengewone Professor van Opvoedkunde aan die Universiteit Stellenbosch.


UTC+6:30 is die tydsone vir: Stede in UTC+6:30 (en)


Yzerfontein is 'n vakansiedorp aan die Weskus van Suid-Afrika aan die Atlantiese Oseaan en is gewild onder branderplankryers. Die dorp het in 1937 ontstaan toe die Katzfamilie die plaas Yzerfontein gekoop en die grond in woonerwe onderverdeel het. Die naam is ontleen aan 'n fontein wat in 'n ysterklipformasie ontspring. Die dorp het 'n 25 km lange strand, die langste ononderbroke strand in Suid-Afrika. Daar is 'n restaurant wat inheemse disse bedien. Dit kan te voet of per grondpad bereik word. Die dorp is geleë langs die bekende Weskus Nasionale Park, en volstruise, slange, dassies en selfs bokkies word hier aangetref. Seevoëls en duikers maak hulself tuis in die dorp en broei hul kleintjies uit op Meeurots, 'n klein eiland in die baai, en Dasseneiland. Walvisse kom paar en kalf in die baai. Hulle kan van Junie tot Desember besigtig word. Weskus Nasionale Park Lys van dorpe in Suid-Afrika Darling Malmesbury Langebaan Op Pad in Suid-Afrika. B.P.J. Erasmus. 1995 ISBN 1-86842-026-4


Die Kou-Kamma Plaaslike Munisipaliteit is een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika. Nedersettings in die munisipaliteit: Coldstream Joubertina Kareedouw (setel) Krakeelrivier Louterwater Stormsrivier Thornham Uitkyk Witelsbos Woodlands Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Solvang (Deens: "sonnige veld") is 'n stad in Santa Barbara County, Kalifornië, Verenigde State, 132 myl noord van Los Angeles. Dit is een van die nedersettings in Santa Ynez Valley met 'n bevolking van 5 173 in 2009. Solvang is op 1 Mei 1985 as stad geïnkorporeer. Solvang is in 1911 deur drie Deens-Amerikaanse opvoedkundiges op die Rancho San Carlos de Jonata op byna 9 000 akkers (3 600 hektaar) se grond gestig. Die eerste setlaars was Deens-Amerikaners wat weswaarts getrek het om 'n Deense kolonie ver weg van die strawwe winters in die Amerikaanse Midweste te stig. Die boustyl van talle fasades en geboue weerspieël dan ook die argitektoniese tradisies van Denemarke. 'n Aantal bakkerye, restourante en winkels roep die smaak van Deense kookkuns na vore en gee 'n indruk van dié land se ontwerpkuns. So is die historiese Santa Ynez Valley-bankgebou, wat in 1919 deur Deense immigrante opgerig is, in 'n winkelsentrum vir Deense ontwerpkuns en leefstylprodukte omgeskep, The Copenhagen House.


Die tonnels van Củ Chi is 'n stelsel van tonnels 70 km noordwes van Saigon (nou Ho Chi Minh-stad), Viëtnam. Die tonnels was oorspronklik langer as 200 km, maar slegs 120 km daarvan word nou bewaar. Die Viëtkong, of Nasionale Bevrydingsfront, het die tonnels tydens die Viëtnamoorlog gebou. Daar was onder meer hospitale, kombuise, slaapkamers, vergaderplekke en arsenale. Viëtkong het die tonnels onder meer as wegkruipplek gebruik en dit het ’n groot rol gespeel in hul sukses teen die Amerikaanse magte. In 1968 het Viëtkong Saigon van die tonnels af aangeval. Vandag is dit 'n toeriste-attraksie. Hierdie artikel is ’n saadjie. Voel vry om Wikipedia te help deur dit uit te brei.


Die Universiteit van Greenwich (ook bekend as Greenwich-universiteit) is 'n universiteit in Greenwich, Londen, Engeland. http://www.gre.ac.uk/ - Die universiteit se Webwerf. (en) "University of Greenwich Student Enrolments 2010 - 2011". University of Greenwich. Geargiveer vanaf die oorspronklike op 22 Mei 2013. Besoek op 14 Mei 2012. (en) Hierdie artikel is ’n saadjie. Voel vry om Wikipedia te help deur dit uit te brei.


Blutengel (Duits: «Bloedengel») is 'n Duitse popgroep wat by die Dark Wave, Futurepop en Dance music-genres gereken word. Die groep is oorspronklik deur die sanger Chris Pohl gevorm. Blutengel se liedtekste is merendeels in Duits en Engels geskryf en word deur manlike en vroulike stemme voorgedra. 1999: Child of Glass 2001: Seelenschmerz 2002: Angel Dust 2004: Demon Kiss 2007: Labyrinth 2009: Schwarzes Eis 2011: Tränenherz 2013: Monument 2015: Omen/Save Us 2017: Leitbild 2019: Un:Gött Ulrike Goldmann Chris Pohl Chris Pohl & the „Monument“-ensemble Blutengel & the „Monument“-ensemble Musiekvideos youtube.com: Blutengel - "Reich mir die Hand" (2011) - 'n Vampierverhaal youtube.com: Blutengel - "Kinder dieser Stadt" (2013) - 'n Nagtelike wandeling deur Berlyn youtube.com: Blutengel - "Sing" (2015) youtube.com: Blutengel & Meinhard - "Kinder der Sterne" (2015)


'n Denimbroek of jeans (IFA: [dʒiːnz]) is 'n broek wat uit die katoenkepertekstiel denim vervaardig word. Denimbroeke is aanvanklik hoofsaaklik vir buite-arbeid ontwerp, maar het in die 1950's veral onder tieners gewild begin raak. Historiese klere-etikette wat denimbroeke vervaardig het, is bv. Levi's en Wrangler. Denimbroeke is 'n baie gewilde vorm van informele drag dwarsoor die wêreld. Die broeke kom in verskeie style en kleure, alhoewel die bloudenim die algemeenste is. Sweetpakbroek Wikimedia Commons het meer media in die kategorie denimbroeke. Hierdie artikel is ’n saadjie. Voel vry om Wikipedia te help deur dit uit te brei.


Friemersheim is 'n dorpie 15 km van Groot-Brakrivier in die voetheuwels van die Outeniquaberge en val onder die Mosselbaai Plaaslike Munisipaliteit. Daar woon ongeveer 1 200 Afrikaanssprekendes op die dorpie. In die tyd van die Groepsgebiedewet was dit gesoneer vir die uitsluitlike bewoning deur kleurlinge. Eerw. Johann Kretzen van die Berlynse Sendinggenootskap en sendingpredikant te George het 'n klein plasie vir sy suster by Gonnakraal gekoop en daar maandeliks kerkdienste gehou. In 1869 het hy 'n kerk en skool daar ingewy. Gonnakraal was op daardie tydstip die enigste sendingstasie van die NG kerk in die Mosselbaai-gemeente. In 1884 is 'n nuwe kerkgebou opgerig. Na die dood van sy suster het dit die afsonderlike gemeente Friemersheim geword genoem na eerw. Kretzen se geboortstad. Omdat dit te klein was om op sy eie voort te bestaan, is die gemeente as 'n wyk by die NG Sendinggemeente George ingelyf. Na Kretzen het tot 1945 eerwaardes F. Geyer, P.G. de Villiers, J.P.J. Joubert en eerw. Kruger die gemeente bearbei. In die 1960's het die kerk die dorpie aan die staat verkoop. Na 1963 het die firma Searles van Groot-Brakrivier denneplantasies op Gonnakraal besit.


Seinheuwel (ook Vlaeberg genoem) is 'n platterige heuwel in Kaapstad, Suid-Afrika, wat langs Leeukop en Tafelberg geleë is. Die heuwel se naam strek terug na die Nederlandse koloniale tyd, toe dit Seinheuvel geheet het. Seinvlae is vanaf die heuwel gebruik om skepe teen slegte weer te waarsku. Vanaf die negentiende eeu is seinskote gevuur sodra 'n skip wat die hawe naderkom het gewaar is. Verder ontstaan die tradisie om elke dag stiptelik om twaalf uur 'n skoot af te vuur om skeepsklokke te kalibreer. 'n Kanonskoot word steeds daagliks om twaalf uur afgevuur, wat oor 'n groot deel van die stad gehoor kan word. Seinheuwel is 'n groot trekpleister vir toeriste. Dit bied 'n asemrowende uitsig oor die middestad, Tafelbaai en die Atlantiese Oseaan. Tafelberg Leeukop Wikimedia Commons het meer media in die kategorie Seinheuwel. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Nyanga (Xhosa vir: "maan") is 'n township in Kaapstad. Volgens die 2011-sensus het Nyanga 'n bevolking van 57 996 gehad. Nyanga is in 1955 tydens Apartheid vir swart mense gestig, nadat Langa nie meer geskik was vir verdere bevolkingsgroei nie. Nyanga is sowat 26 km oos van Kaapstad langs die N2 op die Kaapse Vlakte, digby die Kaapstad Internasionale Lughawe geleë. Nyanga beskik oor 'n spoorwegstasie van PRASA se Metrorail. Vir toeriste word toere deur dié township aangebied. Op Vrydag, 12 Julie 2019, is die Suid-Afrikaanse Nasionale Weermag in onder meer Nyanga ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel. "Hoofplek Nyanga". Sensus 2011. "South Africa is deploying the army to fight crime – here's how the murder rate compares to an actual war zone". BusinessTech (in Engels). 12 Julie 2019. Geargiveer vanaf die oorspronklike op 6 Desember 2019. Besoek op 12 Julie 2019. Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Die Barrakudas (Sphyraenidae) is 'n vis-familie wat tot die orde Perciformes behoort. Daar is slegs een genus met twintig spesies in hierdie familie, en agt van die spesies kom aan die Suid-Afrikaanse kus voor. Visse van hierdie familie het lang, byna silindervormige lywe met lang koppe en het twee dorsale vinne wyd uitmekaar. Die lyf is bedek met klein skubbe en die grootte wissel tussen 30 cm en 2 m. Hulle verkies riviermondings en vlak kuswater oor koraalriwwe om in te leef. Hulle eet hoofsaaklik vis en tjokka. Visse van die familie is eetbaar en gewilde sportvisse. Die volgende genus en gepaardgaande spesies kom aan die Suid-Afrikaanse kus voor: Sphyraena Sphyraena acutipinnis Sphyraena barracuda – Barrakuda Sphyraena flavicauda Sphyraena forsteri Sphyraena jello – Piksteel-barrakuda Sphyraena obtusata Sphyraena putnamae – Saagtand-barrakuda Sphyraena qenie Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 "A compendium of fossil marine animal genera". Bulletins of American Paleontology. 364: 560. 2002. Geargiveer vanaf die oorspronklike op 2011-07-23.


Die staking van 1922 (ook bekend as die Rand-rebellie) was 'n ingrypende gebeurtenis op die arbeidsterrein in Suid-Afrika. Die Afrikaner was voor die uitbreek van die Tweede Vryheidsoorlog in 1899 hoofsaaklik plattelands gevestig en het ’n bestaan as boer gemaak. Saam daarmee het ’n konserwatiewe en tradisionele lewenstyl gepaard gegaan. Die Tweede Vryheidsoorlog het hierdie vreedsame lewensstyl vir altyd verander. Plase is stelselmatig deur die oorlog vernietig en families is uitmekaar geskeur. Hierdie maatskaplike ellende het die Afrikaners na die stede gedryf en veral na Johannesburg en die voorstede aan die Witwatersrand. Die mynbedryf was egter in die hande van Engelse. Die senior poste as ook deur Engelse beklee. Swart mense het die ongeskoolde werk gedoen. Die mynhuise was aanvanklik huiwerig om Afrikaners in diens te neem omdat hulle ’n onbekende faktor was. As Afrikaners werk kon kry, dan was dit gewoonlik ongeskoolde werk, waar die vergoeding swak was. Engelse het blatant teen Afrikaners gediskrimineer. Afrikaners is in die laagste poste geplaas en baie het dieselfde vergoeding ontvang as die swart mense. Veral na die uitbreek van die Eerste Wêreldoorlog het baie Engelse weer na Engeland teruggekeer.


Die Kaapse spierinkie (Atherina breviceps) is 'n vis wat endemies is aan Suider-Afrika en vanaf Walvisbaai tot by die grens van Mosambiek voorkom. In Engels staan die vis as die Cape silverside bekend. Die vis se lyf is deurskynend met 'n helder geel streep op die sye. Swart kolletjies bedek die bokant van die rug. Die vis word tot 11 cm lank. Die vis leef in riviermondings en vlak, sanderige water naby die kus in skole. Hulle vreet planktondiertjies. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 http://www.fishbase.us/summary/Atherina-breviceps.html


Wercheren is 'n nedersetting in die munisipaliteit Berg en Dal in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Mowbray was 'n kortstondige kiesafdeling vir die Suid-Afrikaanse Volksraad in Kaapstad van 1929 tot voor die verkiesing van 1953. In die eerste algemene verkiesing wat hier betwis word, wen die Suid-Afrikaanse Party se Ralph William Close, van 1915 tto 1929 LV vir Rondebosch ('n kiesafdeling wat vir die 1929-verkiesing afgeskaf is, maar later weer sou verskyn), met 'n meerderheid van 912 stemme teen kandidate van die twee faksies van die Arbeidersparty: J. Lomax van die Cresswelliete en J.A. Cunningham van die Hoofbestuurgroep, wat net 69 stemme op hom verenig. Lomax het Close ook in 1924 in Rondebosch teengestaan en met 492 stemme verloor. In die tussenverkiesing in Februarie 1919 verloor hy met 360 stemme in Nuweland teen William Buchanan van die Unionisteparty en in 1920 met 691 stemme en weer in 1921 steeds as Arbeiderskandidaat in Nuweland met 1 316 stemme teen Buchanan, toe lid van die Suid-Afrikaanse Party. In 1933 se verkiesing word die Suid-Afrikaanse Party se kap. Frank Joubert onbestrede in Mowbray verkies, maar in 1938 staan die N.P. se J.W. van Zyl hom teen en kry net 1 409 stemme vergeleke met Joubert se 3 909.


St James is 'n voorstad in Kaapstad. Volgens die 2011-sensus het St James 'n bevolking van 491 gehad. "Subplek St James". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Wynberg was van 1938 af 'n kiesafdeling vir die Suid-Afrikaanse Volksraad en die Kaaplandse Provinsiale Raad in Kaapstad se suidelike voorstede. In die eerste verkiesing hier wen die Verenigde Party se Alfred Friedlander met 'n meerderheid van 654 teen die onafhanklike J.B. Robinson. Die Sosialiste Party se J. Copeland was derde met 409 stemme, vergeleke met Friedlander se 3 152. Niemand staan in die algemene verkiesing van 1943 of 1948 teen die V.P. se kapt. Wilfred Richard Butters nie en hy word dus onbestrede verkies. In 1953 kom die V.P. se James Hamilton Russell teen die N.P. se S.P. Lategan te staan en klop hom met 'n meerderheid van 6 865. Hamilton Russell was van 1943 af Volksraadslid vir Woodstock, maar die kiesafdeling is afgeskaf voor die 1953-verkiesing. In 1958 word ook hy onbestrede verkies. Wynberg stem in 1960 se volkstemming oor republiekwording oorweldigend teen 'n republiek met 2 480 ja-stemme vergeleke met 8 375 nee-stemme. In 1961 se algemene verkiesing kom Hamilton Russell te staan teen die Onafhanklike Republikein E.A. Sorensen en klop hom met 'n meerderheid van 4 400.


Medininkai (Pools: Miedniki Królewskie) is 'n dorp en munisipaliteit in Litaue wat sowat 25 kilometer suidoos van die hoofstad Vilnius langs die ou pad na Minsk en digby die grens met Wit-Rusland geleë is. Die dorp en munisipaliteit (Litaus: seniūnija) het respektiewelik 500 en 1 500 inwoners. Die ekonomies aktiewe bevolking is oorwegend in die landbousektor werksaam. Die twee hoogste bergspitse van Litaue, Aukštasis kalnas (293,84 meter) en Juozapinės kalnas ("Josefsberg", 293,60 meter) is albei in die munisipaliteit geleë. Medininkai is tydens die Napoleontiese Oorloë in 1812 deur Franse troepe aan die brand gesteek en was daarna 'n onbeduidende nedersettings. Die dorp het in 1991 internasionale bekendheid verwerf nadat Russiese eenhede tydens Litaue se stryd om onafhanklikheid ses van sewe Litause grenswagters by die plaaslike grenspos vermoor het. Tans is sowat 95 persent van Medininkai se bevolking van Poolse afkoms. Naas Litause Pools word in die dorp ook Wit-Russies, Litaus en Russies gebesig. Sowat 98 persent van die inwoners is aanhangers van die Rooms-Katolieke Kerk. Die plaaslike Rooms-Katolieke kerk, wat van hout gebou is, beskik ook oor 'n klein klooster.


’n Saak van Geloof is ’n Afrikaanse rolprent wat op 9 September 2011 in teaters dwarsoor Suid-Afrika begin draai het. Die film is in Prins Albert in die Karoo geskiet. Die regisseur is Diony Kempen (die is haar debuutrolprent). Die rolprent is ’n drama. Dit het geen ouderdomsperk nie, maar ouerleiding word aanbeveel. Robbie Wessels Lelia Etsebeth Sophia Wessels Vanessa Lee Niekie van den Berg as die dominee (sy rolprentdebuut) Reana Nel (haar rolprentdebuut) Michael Brunner (van Isidingo-faam) en andere. Die mense in ’n Karoodorpie reageer met skok toe ’n jong meisie aankondig dat sy swanger is, maar dat dit ’n vleklose ontvangenis is. Die plattelandse gemeenskap word dan met alles waarin hulle glo gekonfronteer. Die rolprent is op ’n manier ’n hedendaagse hervertelling van die Christus-verhaal, en ’n versugting na ’n tyd toe wonderwerke nog aan die orde van die dag was. Lys van Afrikaanse rolprente Prent oor wonderwerke begin belowend, verloor fut[dooie skakel], Die Burger, 8 September 2011 Die rolprent se amptelike webtuiste Geargiveer 5 Maart 2012 op Wayback Machine Voorprent op YouTube Hierdie artikel is ’n saadjie.


In wiskunde is sinus 'n funksie van 'n hoek. In 'n reghoekige driehoek, is die sinus van 'n hoek gelyk aan die verhouding tussen die teenoorstaandesy se lengte en die lengte van die skuinssy. In die figuur aan die regterkant, is dit: sin  ( θ ) = a / c {\displaystyle \sin(\theta )=a/c} 'n Ander maar gelykstaande definisie van sinus kan in terme van die eenheidssirkel ('n sirkel met radius 1) gegee word, soos aangetoon in die onderstaande figuur. Sinus word oor die algemeen gebruik om periodiese verskynsels soos byvoorbeeld lig- en klankgolwe, die posisie en snelheid van harmoniese ossilators en die temperatuurswisseling gedurende die jaar te beskryf. Histories gesien kan die funksie sinus herlei word na die jyā en koṭi-jyā funksies uit die Gupta tydperk in Indiese sterrekunde. Dit is dan uit Sanskrit in Arabies as jiba vertaal, en hieruit volg die Latynse sinus. Moderne definisies druk sinus gewoonlik uit as 'n oneindige reeks: sin  ( x ) = ∑ n = 0 ∞ ( − 1 ) n ( 2 n + 1 ) ! x 2 n + 1 = 1 1 ! x − 1 3 ! x 3 + 1 5 ! x 5 − ⋯


'n Voegwoord, of konjunksie, is 'n woord wat gebruik word om sinne saam te voeg. As voorbeeld, kyk na die volgende twee sinne: Tania is siek. Sy het skool toe gekom. 'n Voegwoord is nodig om die twee sinne as een sin te skryf. Byvoorbeeld: Tania is siek, maar sy het skool toe gekom. Voegwoorde lyk gewoonlik kort en onbeduidend, maar het 'n groot invloed op die betekenis van die sin. Vergelyk byvoorbeeld die volgende drie sinne: Hy nog sy hou van Hans. Ek en hy hou van Hans. Ek of hy hou van Hans. Die Afrikaanse voegwoorde is: en of asof maar, dag nog dus, derhalwe daarom (deur)dat terwyl omdat, aangesien, want, daar sodat sedert nadat voordat totdat toe sodra as, soos as... dan sonder dat behalwe hoewel, ofskoon mits tensy Voegwoorde kan volgens hulle funksie as volg ingedeel word: Tydigheid (terwyl, nadat en voordat) Redegewend (omdat, want). Beperkend (behalwe) Vergelykend (soos, asof) Disjunktief (of) Toegewend (hoewel, ofskoon)


Pous Leo XIII die 256ste pous van die Rooms-Katolieke Kerk van 1878 tot 1903 het 85 ensiklieke en verskeie ander publikasies soos bulle, dekrete, briewe en konstitusies geskrywe. 5 September 1877 - Adiutricem – Die rosekrans.


Electrocompaniet is 'n Noorse vervaardiger van gesofistikeerde oudio-toerusting wat in die vroeë 1970's deur Per Arild Abrahamsen gestig is. Die onderneming het aanvanklik onder meer luidsprekers vervaardig, maar dit staan veral bekend vir sy sogenaamde Otala-versterker, die eerste industrieel vervaardigde effekversterker ter wêreld wat vry van kortstondige intermodulasie of klankverwringing was. In 1970 het die Finse ingenieur Matti Otala, wat destyds aan die Universiteit van Uleåborg (Oulu) verbonde was, die resultate van sy baanbrekende navorsing oor versterker-tegnologie gepubliseer. Aanvanklik het sy werk min belangstelling by deskundiges gewek. Die prentjie het eers begin verander toe hy in 1973 'n voordrag oor kortstondige intermodulasie (Engels: transient intermodulation, TIM) by 'n byeenkoms van die Amerikaanse Audio Engineering Society (AES) gelewer het. Een van die kongresgangers was die Noorse klanktegnikus Svein Erik Børja. Børja was soos baie ander musiekliefhebbers in dié tyd ontevrede met die klankgehalte van nuwe transistorversterkers wat dikwels as hard en metalliek beskou is. Ná die konferensie het hy Abrahamse in hierdie verband gekontakteer, en hulle het besluit om saam met Nils Jørgen Kjærnet, 'n medewerker van die Noorse onderneming Nera, 'n versterker volgens Otala se spesifikasies te ontwikkel.


Gom is 'n klewerige materiaal (gewoonlik 'n vloeistof), wat gebruik word om twee of meer items aan mekaar vas te plak. Baie soorte gom is veilig, maar sekere soorte bevat sterk ruikende chemikalieë. Hierdie chemikalieë kan giftig wees en kan breinskade of siekte veroorsaak. Die reuk van gom moet liefs vermy word. As gom vir kinders aangekoop word, moet sekergemaak word dat dit veilig is en nie enige gifstowwe bevat nie. Gom kan van plantaardige of diereprodukte vervaardig word, of dit kan van olie-gebaseerde chemikalieë kom. Sekere moderne gomme is supersterk en speel 'n belangrike rol in konstruksie en die industrie. Hars, 'n taai, klewerige plantproduk. Hierdie artikel is ’n saadjie. Voel vry om Wikipedia te help deur dit uit te brei.


Die Kaap Infanta-vuurtoring is geleë in die De Hoop-natuurreservaat en is 'n 15 m (49 voet) hoë aluminium-tralietoring met 'n fokale vlak van 53 m (174 voet). Die traliewerk is wit geverf en die lantern is rooi. Die toring is in 1979 in gebruik geneem en is steeds aktief. Vuurtorings van Suid-Afrika De Hoop-natuurreservaat The Lighthouse Directory Geargiveer 9 November 2013 op Wayback Machine, Lighthouses of Western South Africa (en) , besoek op 24 Mei 2012 Koördinate: 34°28′18.76″S 20°50′47.09″O / 34.4718778°S 20.8464139°O / -34.4718778; 20.8464139 Hierdie artikel is ’n saadjie. Voel vry om Wikipedia te help deur dit uit te brei.


Jeremy Renner (gebore te Modesto, Kalifornië, op 7 Januarie 1971) is 'n Amerikaanse akteur. 1995 National Lampoon's Senior Trip - Dags 1996 Paper Dragons - Uncredited 2001 Fish in a Barrel - Remy 2002 Dahmer - Jeffrey Dahmer 2002 Monkey Love - Dil 2003 S.W.A.T. - Brian Gamble 2004 The Heart Is Deceitful Above All Things - Emerson 2005 A Little Trip to Heaven - Fred 2005 North Country - Bobby Sharp 2005 12 and Holding - Gus Maitland 2005 Neo Ned - Ned 2005 Lords of Dogtown - Jay Adams Manager 2006 Love Comes to the Executioner - Chick Prigusivac 2007 The Assassination of Jesse - James 2007 28 Weeks Later - Sergeant Doyle 2007 The Assassination of Jesse James by the Coward Robert Ford - Saul 2009 Ingenious - Sam 2009 The Hurt Locker - Sergeant First Class William James 2009 The Town - Jem Coughlin 2011 Thor - Clint Barton/Hawkeye 2011 Mission: Impossible – Ghost Protocol - William Brandt 2012 The Avengers - Clint Barton/Hawkeye 2012 The Bourne Legacy - Aaron Cross/Kenneth Gidson 2012 Low Life - Orlando the Magician 2013 Hansel and Gretel: Witch Hunters - Hansel Jeremy Renner se MySpace-bladsy.


Hertzsprung-Russell-diagram Spektraaltipe Bruin- dwerge Wit- dwerge Rooi- dwerge Subdwerge Hoofreeks ("dwerge") Subreuse Reuse Helder reuse Superreuse Hiperreuse Absolute magni- tude (MV) ’n Rooidwerg is ’n klein, relatiewe koel ster in die hoofreeks – die spektraaltipe is óf laat K óf M. Hul massa is minder as die helfte van die son s’n (tot so laag as 0,075 sonmassas). Hulle word net bo die bruindwerge aangetref op die Hertzsprung-Russell-diagram. Rooidwerge se oppervlaktemperatuur is minder as 4 000 Kelvin. Hulle is verreweg die mees algemene sterre in die Melkweg, ten minste in die omgewing van die son. Proxima Centauri, die naaste ster aan die son, is ’n rooidwerg – so ook 20 van die 30 ander naaste sterre. Weens hul dofheid is rooidwerge egter nie duidelik sigbaar nie. Geen kan van die Aarde af met die blote oog gesien word nie. "The Brightest Red Dwarf", deur Ken Croswell (URL besoek op 6/7/08) Wikiwoordeboek het 'n inskrywing vir rooidwerg. Hierdie artikel is ’n saadjie. Voel vry om Wikipedia te help deur dit uit te brei.


Stratford is 'n wyk in Londen in die Engelse distrik Newham (London Borough of Newham). Dit lê 9,7 km (6 myl) oos-noordoos van Charing Cross en is as een van die groot sentra in die Londen-plan geïdentifiseer. Stratford was die hoofligging van die 2012-Olimpiese Somerspele en die daaropvolgende 2012-Paralimpiese Somerspele. Stratford was histories 'n landbou-nedersetting in West Ham, wat na die bekendstelling van die spoorlyn in 1839 in 'n industriële voorstad omskep is. As gevolg van die groei van Londen in die laat 19de eeu het Stratford aansienlik uitgebrei, die bevolking toegeneem, en word dit in 1886 die administratiewe sentrum van die distrik West Ham. Stratford is sedert 1965 deel van Groter Londen. Meer onlangs is daar begin om weg te beweeg van spoorwerke en swaar nywerhede om Stratford in 'n belangrike kommersiële en kulturele sentrum te ontwikkel. Na die toekenning van die 2012-Olimpiese Somerspele is Stratford opgeknap en opgegradeer om die groot aantal besoekers te akkommodeer. Verskeie sportgeriewe, waaronder die Olimpiese Park-kompleks, en een van die grootste winkelsentra in Europa, Westfield Stratford City, is ook hier opgerig.


George Ballot is 'n Suid-Afrikaanse verhoog-, TV- en rolprentakteur. Hy is veral bekend vir sy rol as Skollie in die TV-drama Vyfster en die rolprent Vyfster: die slot. Ballot het aan die Universiteit van Pretoria studeer en in 1968 by Truk aangesluit. Teaterproduksies van dié geselskap waarin hy verskyn het, sluit in Professor Poffel en Professor Moffel (1968), Sirkusavontuur (1969), Kinkels in die Kabel (1970), Mattewis en Meraai (1970), Siener in die Suburbs (1971), Die Seemeeu (1972), Toiings (1973), Die Rebellie van Lafras Verwey (1975), 'n Seder val in Waterkloof (1975), Joseph and the Amazing Technicolor Dreamcoat (1975) en Brothers (1984). Vir Kruik het hy verskyn in Vrede (1983), Kermis op Koekenmoer (1983), En Dit Was Môre (1985) en Die Park (1990). Hy het later ook radio-, TV-, rolprent- en verhoogwerk gedoen en landwyd bekendheid verwerf vir sy rol as die beminlike maar komplekse misdadiger Skollie in die gewilde TV-reeks Vyfster en sy opvolgfliek.


Anneke Weidemann is 'n Suid-Afrikaanse aktrise. Die Ongelooflike Avonture van Hanna Hoekom, 2010 as Hanna Die Wonderwerker, 2012 as Jane Brayshaw Charlie Jade (TV-reeks), 2005 as Jody Bustin' Bonaparte (video), 2005 as Em The Story of an African Farm, 2004 as Em Hierdie artikel is ’n saadjie. Voel vry om Wikipedia te help deur dit uit te brei.


Jon-Paul Roger "JP" Pietersen (gebore op 12 Julie 1986 in Stellenbosch) is 'n Suid-Afrikaanse beroepsrugbyspeler. Hy speel normaalweg op vleuel of heelagter vir die Sharks (in die Superrugbykompetisie) en die Natal Haaie in die Curriebekerreeks. Hy het al 69 rugbytoetse vir die Springbokke gespeel en 24 drieë vir hul gedruk. Hy was ook deel van Suid-Afrika se span tydens die Rugbywêreldbeker 2015. JP Pietersen by SARugby.co.za JP Pietersen by www.genslin.us/bokke Pietersen by itsrugby.co.uk


Die wet van behoud van massa sê dat die hoeveelheid massa in 'n geïsoleerde sisteem oor 'n tydsbestek konstant sal bly. Dit beteken dat die atome van 'n voorwerp nie geskep of vernietig kan word nie, maar slegs rondgeskuif of in ander deeltjies verander kan word. As 'n chemiese reaksie twee verskillende atome in 'n nuwe produk verander, sal die massa van die reaktante (chemikalieë voor die chemiese reaksie) dieselfde wees as die massa van die reaksieproduk (die nuwe verbinding). Die wet is aanvanklik deur Antoine Lavoisier in die 18de eeu voorgestel. Kernreaksies kan egter massa na energie omsit volgens die bekende Einstein se vergelyking: E = m c 2 {\displaystyle E=mc^{2}} Waar: E = Energie m = massa [kg] c = spoed van lig [m/s] Behoud van energie (Eerste wet van termodinamika) Tweede wet van termodinamika Chemiese ewewig Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel om die studieveld. Vir algebras wat kommutatief is, sien Abelse algebra. Kommutatiewe algebra is die vertakking van abstrakte algebra wat kommutatiewe ringe, hul ideale, en module oor sulke ringe bestudeer. Beide algebraïese geometrie en algebraïese getalleteorie bou op kommutatiewe algebra. Prominente voorbeelde van kommutatiewe ringe sluit in polinomiese ringe, ring van algebraïese heelgetalle, insluitende die gewone heelgetalle Z {\displaystyle \mathbb {Z} } , en p-adiese heelgetalle. Kommutatiewe algebra is die hoof tegniese nutsmiddel in die lokale studie van skemas. Die studie van ringe wat nie noodwendig kommutatief is nie, staan bekend as nie-kommutatiewe algebra; dit sluit in ringteorie, voorstellingsteorie, en die teorie van Banach-algebras. Die onderwerp, wat eers as ideaalteorie bekend gestaan het, het begin met Richard Dedekind se werk aan ideale, ditself gebaseer op die vroeëre werk van Ernst Kummer en Leopold Kronecker. Later het David Hilbert die term ring begin gebruik om die vroeëre term getalring te veralgemeen. Hilbert het 'n abstrakter benadering ingelei om die konkreter en meer rekenbaarheid geörienteerde metodes wat op bv. komplekse analise en klassieke invarianteteorie gebaseer is, te vervang.


Lieb Bester (15 April 1949 - 21 Julie 2021) was 'n Suid-Afrikaanse akteur en musikant. Hy was veral bekend vir sy rol as Fritz Retief in kykNET se sepie, Villa Rosa. Vir dié rol het hy in 2012 en 2013 ’n ATKV-Mediaveertjie ontvang vir beste akteur in ’n sepie. Bester was ook bekend vir sy rol as senior superintendent George Lindeque in die TV-riller, Arsenaal, wat oorspronklik op SAUK2 uitgesaai is. Bester is op 15 April 1949 in Brakpan gebore en het in 1967 aan die Hoër Seunskool Stofberg gematrikuleer. Ná skool doen hy sy nege maande verpligte militêre diensplig in Walvisbaai. Hy maak in 1969 sy debuut as akteur in die toneelspel, Die Ryk Weduwee van Uys Krige. Sy eerste rolprent was die Seun van die Wildtemmer in 1973. Bester bespeel verskeie musiekinstrumente, waaronder die klavier, orrel, klawerbord, trekklavier, konsertina en kitaar. Hy was deel van die dansgroep "Take 3", saam met Jan Coetzer en Deon Heyneke. Bester sterf op 21 Julie 2021 nadat hy vir 'n tweede keer weens Covid-19-oorsake gehospitaliseer is.


Vicki is 'n Afrikaanse rolprent wat in 1970 deur Kavalier Films vervaardig en uitgereik is. Ivan Hall was die regisseur. Die rolprent is ’n liefdesdrama. Van die hoofspelers is Sandra Britz, Johan Esterhuizen en Leonie Ross. Van die ander bekendes in die prent is Dana Niehaus, Wena Naudé en Dawid van der Walt. Toe die verslaggewer Flip Botha die aantreklike Vicki du Preez raakloop, raak die twee halsoorkop verlief. Hy wil haar ouers ontmoet, maar toe hy hom aan Vicky se ma voorstel, verbleek die vrou en verlaat die kamer. Net toe Flip ’n langnaweek saam met Vicki wil deurbring, trek sy ryk pa toutjies en laat hom verplaas na Salisbury. Toe Vicky hom besoek, stuur sy redakteur hom op ’n sending. Dit lyk of almal hulle uit mekaar wil probeer hou en Vicky se ma het duidelik ’n groot geheim. Lys van Afrikaanse rolprente


Carlo Goldoni Italiaanse teaterdirekteur en toneelskrywer Genres Commedia dell'arte Beduidende werke Il servitore di due padroni La locandiera Le baruffe chiozzotte Carlo Osvaldo Goldoni (25 Februarie 1707 – 6 Februarie 1793) was 'n Venesiaanse teaterdirekteur en toneelskrywer en word beskou as een van die voorste Italiaanse toneelskrywers. Wikimedia Commons het meer media in die kategorie Carlo Goldoni. Hierdie artikel is ’n saadjie. Voel vry om Wikipedia te help deur dit uit te brei.


Enspijk is ’n dorp in die munisipaliteit West Betuwe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Ooskus-rondeharing (Etrumeus teres) is 'n vis wat wêreldwyd voorkom in tropiese en subtropiese water en ook noord van Durban. In Engels staan die vis bekend as die East coast roundherring. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Etrumeus-teres.html Coastal Fishes of Southern Africa. Phil & Elaine Heemstra. 2004. ISBN 1-920033-01-7 [IUCN] (en) Bleeker P., 1853. Nalezingen op de ichthyologie van Japan. Verh. Batav. Genootsch. Kunst. Wet. v. 25. 1-56. DeKay, J. E., 1842. Zoology of New-York, or the New-York fauna; comprising detailed descriptions of all the animals hitherto observed within the state of New-York, with brief notices of those occasionally found near its borders, and accompanied by appropriate illustrations. Part IV. Fishes. W. & A. White & J. Visscher, Albany. (part of: Natural History of New York). Zoology of New York: i-xv + 1-415, Pls. 1-79. Catalogue of Life (en)


Rolbal is 'n sport waar balle op 'n grasbaan gerol word. Die doel is om jou bal so naby as moontlik aan die kleiner doelbal, die "witte" ook die "jack" of "kitty" genoem, te rol. Vir elke bal wat nader as die teenstander se bal opeindig, kry jy 'n punt. Dit word individueel of in spanne van twee, drie of vier spelers elk gespeel. Dit word meestal buitekant op grasbane beoefen, hoewel dit in sekere stadions ook binnenshuis op natuurlike gras of 'n kunsoppervlak gespeel word. Dit word deur sowel mans as vroue gespeel, en hoewel dit hoofsaaklik deur ouer mense beoefen word, stel al hoe meer jong mense teenswoordig ook daarin belang. In Suid-Afrika is rolbal baie gewild en die land het al van die wêreld se voorste spelers opgelewer. Die spel Rolbal word op 'n grasperk met 'n oppervlakte van 36,5 tot 38,5 m2 gespeel. Die grasperk is gewoonlik in 6 bane verdeel sodat 6 wedstryde tegelykertyd kan plaasvind. Die groot bruin of swart balle wat gebruik word, moet 'n deursnee van 12 tot 13 cm en 'n massa van 1,3 tot 1,6 kg hê.


'n Logaritme is 'n wiskundige funksie, gewoonlik afgekort tot log. Die logaritmiese funksie word gedefinieer as die inverse van 'n eksponensiële funksie ('n mag met vaste grondtal, as funksie van die eksponent). Om dit duidelik te spesifiseer word die grondtal benodig. Die volgende drie logaritmes word dikwels gebruik: Logaritmes met grondtal 10. Mens praat van 'n Briggse logaritme en noteer dit as log, log10, lg of 10log. Logaritmes met grondtal e. Mens praat hier van 'n natuurlike logaritme, of Neperiaanse of Neperse logaritme, na die uitvinder John Napier. Die natuurlike logaritme word dikwels genoteer as ln, maar mense skryf ook soms log in vakgebiede waarby dit vanselfsprekend is dat die natuurlike logaritme bedoel word. Logaritmes met grondtal 2. Die tipe logaritmes kom algemeen in rekenaarwetenskap voor. Hulle word dikwels genoteer as log2 of 2log, lb of kortweg log, as gesien in die konteks, die grondtal 2 vanselfsprekend is. Die logaritme vir die grondtal a van 'n getal x is die mag waartoe mens die grondtal a moet verhef om x as uitkoms te kry, dus: q = log a  ( x ) ⟺ a q = x {\displaystyle q=\log _{a}(x)\Longleftrightarrow a^{q}=x} .


Die bokwark of t-kwark (simbool: t, van die Engelse top quark) is die swaarste van al die kwarke, ’n soort elementêre deeltjie, en ’n hoofbestanddeel van materie. Nes ander kwarke is die bokwark ’n elementêre fermion wat al vier fundamentele kragte: swaartekrag, elektromagnetisme, swak kernkrag en sterk kernkrag ervaar. Die antideeltjie van die bokwark is die anti-bokwark (of anti-bo), waarvan sekere eienskappe dieselfde magnitude maar teenoorgestelde teken het. Bokwarke het ’n spin van +1⁄2, 'n elektriese lading van +2⁄3 e en ’n massa van 172,9±1,5 GeV/c2. Die bokwark was eers in die Standaardmodel, wat in die 1970's ontwikkel is, voorgestel. Dit is die swaarste kwark en is in 1995 waargeneem met behulp van die D0-detektor en die CDF-detektor in Fermilab se Tevatron-versneller. Die bo-kwak is vervaardig in die natuur in die termosfeer wanneer kosmiese straling met ione bots. Op die oomblik is slegs die energie van die Tevatron-versneller en CERN se Groot Hadronversneller hoog genoeg om bokwarke in 'n laboratorium te produseer.


Elopomorpha is 'n superorde van die straalvinnige visse (Actinopterygii). Die superorde bevat 'n groot verskeidenheid tipes visse wat wissel van die gewone silwer-kleurige spesies van die orde Elopiformes en die beenvisse van die orde Albuliformes, tot die lang, maer en gladde aale van die Anguilliformes. Die een karaktereienskap wat die groep in gemeen het is die leptocephalus-stadium van die larwes. Geen ander visse het die tipe larwes nie. Die Elopomorpha is 'n groep in die infraklas Teleostei, en word histories as volg ingedeel: Elopiformes Elopidae Megalopidae Albuliformes Albulidae Notacanthiformes Halosauridae Notacanthidae Anguilliformes Anguilloidei Nemichthyoidei Congroidei Synaphobranchoidei Saccopharyngiformes Cyematidae Saccopharyngidae Eurypharyngidae Monognathidae Crossognathiformes(†) Onlangse genetiese analise het egter getoon dat die Notocanthiformes deel is van die Albuliformes, en die Saccopharyngiformes deel is van die Anguilliformes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika Giant Leptocephali Blog Lord Geekington Castle, P. H. J. 1959. A Large Leptocephalid (Teleosti, Apodes) from off South Westland, New Zealand.


Homs (Arabies: حمص Ḥimṣ) is 'n stad in Sirië en het 'n bevolking van 652 609 in 2004 gehad. Die stad is net noordoos van die grens met die Libanon geleë. Hierdie artikel is ’n saadjie. Voel vry om Wikipedia te help deur dit uit te brei.


La Ceiba is 'n stad in die noorde van Honduras met 'n bevolking van 174 006. Die stad is op 23 Augustus 1877 gestig en is aan die kus van die Karibiese See geleë. Hierdie artikel is ’n saadjie. Voel vry om Wikipedia te help deur dit uit te brei.


Die ligsnelheid, of spoed van lig, is 3×108 m·s-1 of 299 792 458 meter per sekonde in 'n vakuum en word uitgedruk as c. Wanneer lig deur 'n digter medium beweeg, byvoorbeeld glas of optiese vesel, verlaag die ligsnelheid en die verskynsel veroorsaak ligbreking of refraksie. Tot die vroeë moderne tyd was dit onbekend of lig 'n snelheid het. Die algemene konsensus was dat lig terstond van een punt na 'n ander beweeg. Maar namate tegnologie en tegnieke ontwikkel het, is bevestig dat lig wel 'n snelheid het. Die eerste persoon wat bevestig het dat lig wel 'n snelheid het, was Ole Rømer, 'n Deense sterrekundige wat in die Observatoire de Paris gewerk het. Sy eksperiment is gebaseer op die verduistering van Io, die binneste maan van Jupiter. Rømer het begin met 'n demonstrasie van grootteorde waarin hy gedemonstreer het dat lig se snelheid so groot is dat dit in minder as 'n sekonde so ver kan beweeg as wat die deursnee van die Aarde is. Punt L op die diagram verteenwoordig die tweede kwartêr van Jupiter - wanneer die hoek tussen Jupiter en die Son (van die Aarde af gesien) 90° is.


Philippikos (Latyn: Philippicus, Grieks: Φιλιππικός; oorl. 713) was die Bisantynse keiser van 711 tot 713. Sy oorspronklike naam was Bardanes (Grieks: Βαρδάνης, Vardanis; Armeens: Վարդան, Vardan) en hy was die seun van die patrisiër Nikephorus van Armenië. Hy het met die eerste opstand teen keiser Justinianus II in 695 al probeer om aanspraak op die troon te maak en is daarna na die Krim verban. Hier het hy die naam Philippikos aangeneem en die inwoners aangehits tot ’n opstand. Hulle het na Konstantinopel opgeruk en Philippikos het die troon oorgeneem. Justinianus, wat gevlug het, is kort daarna tereggestel. Laat in Mei 713 was daar ’n opstand in Thracië en verskeie soldate het Konstantinopel binnegeval. Hulle het Philippikos op 3 Junie verblind. Hy is opgevolg deur sy hoofsekretaris, Artemius, wat keiser geword het as Anastasius II. Charanis, Peter (1959). "Ethnic Changes in the Byzantine Empire in the Seventh Century". Dumbarton Oaks Papers. Dumbarton Oaks. 13: 23–44. doi:10.2307/1291127. JSTOR 1291127. The Oxford Dictionary of Byzantium, Oxford University Press, 1991.


Zhejiang (Chinees: 浙江, Pinyin: Zhèjiāng) is 'n provinsie van die Volksrepubliek China. In 2018 het die provinsie 'n bevolking van sowat 57 miljoen gehad. Dit beslaan 'n oppervlakte van 101 800 km². (en) "Communiqué of the National Bureau of Statistics of People's Republic of China on Major Figures of the 2010 Population Census [1] (No. 2)". National Bureau of Statistics of China. 29 April 2011. Geargiveer vanaf die oorspronklike op 27 Julie 2013. Besoek op 4 Augustus 2013. Wikimedia Commons het meer media in die kategorie Zhejiang. (zh) Amptelike webwerf van die Zhejiang Provinsiale Regering (en) "Zhejiang". Encyclopædia Britannica. Besoek op 25 Maart 2021. Hierdie artikel is ’n saadjie. Voel vry om Wikipedia te help deur dit uit te brei.


Van Maanen se Ster (van Maanen 2) is ’n witdwergster. Van die bekende witdwerge is dit die derde naaste aan die Son, ná Sirius B en Procyon B. Dit is die naaste losstaande witdwerg. Dit is in 1917 deur Adriaan van Maanen ontdek. Dit was die derde witdwerg bekend. Van Maanen se Ster is 14,1 ligjare van die Son af in die sterrebeeld Visse, met ’n relatief hoë eiebeweging van 2,98″ jaarliks. Dit is te dof om met die blote oog te sien. Nes ander wit sterre is dit baie dig: sy massa is sowat 63% van die Son s'n, hoewel sy radius net 1% van die Son s’n is. Die ster se temperatuur is sowat 6 220 K, wat taamlik koel is vir ’n witdwerg, en dit bestaan sowat 3 miljard jaar al as ’n witdwerg. Voordat dit ingeplof en ’n witdwerg geword het, het dit ’n massa van sowat 2,6 sonmassas gehad en het dit 9 × 108 jaar in die hoofreeks gebly. Dit is dus altesaam sowat 4,1 miljard jaar oud.


Die Abell-katalogus is ’n katalogus van 4 073 ryk sterrestelselswerms in die hele lugruim met ’n nominale rooiverskuiwing van z <= 0,2. Dit is ’n hersiene weergawe van George Abell se oorspronklike Noordelike Opname van 1958, wat net 2 712 swerms bevat het. Nog 1 361 swerms in die suidelike deel van die lugruim – die Suidelike Opname van 1989 – is bygevoeg. Die oorspronklike katalogus van 2 712 sterrestelselswerms is in 1958 deur George O. Abell (1927–'83) gepubliseer. Hy het toe aan die Kaliforniese Instituut vir Tegnologie studeer. Die katalogus, wat deel was van Abell se Ph.D.-tesis, is opgestel deur die rooi 103a-E-plate van die Palomar-lugopname (POSS) te bestudeer; Abell was een van die belangrikste waarnemers daarvan. Om in die katalogus opgeneem te word, moes ’n swerm aan vier kriteria voldoen: Omvang: ’n Sterrestelselswerm moes minstens 50 stelsels bevat het met ’n magnitude van tussen m3 en m3+2 (waar m3 die magnitude is van 3de helderste stelsel van die swerm).


Die Bayer-naam van ’n ster is ’n benamingstelsel waarmee sterre geïdentifiseer word met ’n Griekse letter gevolg deur die genitiewe vorm van die Latynse naam van die sterrebeeld waarin dit lê. Die oorspronklike lys van Bayer-name het 1 564 sterre bevat. Die meeste van die helderste sterre het hul eerste sistematiese name in 1603 gekry van die Duitse sterrekundige Johann Bayer in sy steratlas Uranometria (genoem na Urania, die Griekse muse van sterrekunde, en Uranos, die Griekse god van die lug en hemel. Bayer het ’n Griekse kleinletter aan sterre toegeken, soos alpha (α), beta (β), gamma (γ) ens. plus die genitiewe Latynse naam van die sterrebeeld waarin dit lê. Die ster Aldebaran is byvoorbeeld α Tauri genoem (uitgespreek Alpha Tauri), wat beteken "Alpha van die Bul". (Die letters van die Griekse alfabet is in antieke tye as syfers gebruik en Bayer se stelsel kan dus beskou word as ’n numeringstelsel.) ’n Sterrebeeld kan 50 of meer sterre hê, maar die Griekse alfabet het net 24 letters en as hulle opgebruik was, het Bayer Latynse kleinletters begin gebruik, soos in s Carinae en d Centauri.


Pieter Bezuidenhout was 'n Suid-Afrikaanse regisseur en vervaardiger. As akteur: Voor sononder, 1962 as sersant Hannes En die Vonke Spat, 1961 as Septimus Labuschagne Basie, 1961 As vervaardiger: Voor sononder, 1962 (produksiebestuurder) Hierdie artikel is ’n saadjie. Voel vry om Wikipedia te help deur dit uit te brei.


Anthropoides is 'n voormalige genus van voëls in die familie van kraanvoëls (Gruidae). Die genus het uit twee spesies bestaan. Beide spesies ressorteer sedert 2010 onder die genus Grus. Anthropoides paradiseus - Bloukraanvoël Anthropoides virgo Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Lys van Nasionale Simbole van Suid-Afrika Gill, F., Wright, M. & Donsker, D. (2010). IOC World Bird Names (version 2.6). Geraadpleeg 4-11-2010 (en)


Fort Frederick in Port Elizabeth was die eerste permanente militêre basis aan die oosgrens van die Kaapkolonie. Waarskynlik is dit die oudste nog bestaande gebou uit die Britse koloniale geskiedenis in Suider-Afrika. Die stad Port Elizabeth het rondom die fort ontwikkel. Die doel van die fort was Britse magsvertoon in hierdie deel van die kolonie. Die Napoleontiese oorloë was in volle gang en 'n Franse landing in hierdie deel van Afrika was altyd moontlik. Ook was daar onrus onder die burgers van Graaff-Reinet na die Van Jaarsveld-rebellie. Daarby was daar juis 'n wankelrige wapenstilstand in die Derde Grensoorlog (1799–1803). Fort Frederick is gebou op 'n kop met uitsig oor die gebruiklike vasmeerplek in Algoabaai. Dit was by die mond van die Baakensrivier by 'n drif deur die rivier. 'n Blokhuis by die drif het o.a. die aanwesige varswatervoorraad beskerm. Hierdie vierkantige klipfort het sye van 24m lank en is 3m hoog. Bouwerk het in Augustus 1799 begin. Eintlik was die fort 'n kompleks van geboue: barakke, vier klein huise vir die offisiere, bakkery, magasyne, smidswinkel, timmermanswerkplaas en 'n kruithuis.


'n Kruiwa is 'n tipe vragvoertuig wat ontwerp is om goedere op te laai en rond te stoot. 'n Kruiwa is handig om goedere wat te swaar is om gedra te word tussen punte te verskuif. Dit word meestal in tuine, pakhuise en op boupersele asook plase gebruik. Meeste kruiwaens het slegs een wiel, maar mens kry ook tipes met twee of meer wiele. Kruiwaens is gewoonlik van twee handvatsels voorsien wat opgelig en dan vorentoe of agtertoe gestoot word. Sodra dit neergesit word druk die pote in die grond in om die kruiwa te rem. Kruiwaens word ook soms tydens boeresport vir kruiwaresies gebruik. Hefboom Wikimedia Commons het meer media in die kategorie Kruiwa. Wikiwoordeboek het 'n inskrywing vir kruiwa. Hierdie artikel is ’n saadjie. Voel vry om Wikipedia te help deur dit uit te brei.


Die Swartkopmeeu (Chroicocephalus ridibundus) is 'n somerswerwer en word dikwels saam met ander meeue by kus- en binnelandse watermassas gesien. Die voël is 35 – 40 cm lank, 240 - 360 g groot met 'n vlerkspan van 90 – 100 cm. In Engels staan die voël bekend as die Common Black-headed Gull. Volwasse voël in sy winterkleed. Volwassene in somerkleed. 'n Onvolwasse swartkopmeeu. Museumeksemplare. Wikispecies het meer inligting oor: Black-headed Gull Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-928-1 BirdLife International (2004). Larus ridibundus. 2006 IUBN-rooilys van bedreigde spesies. Internasionale Unie vir die Bewaring van die Natuur 2006. Verkry op 11 Mei 2006.


Shinzo Koroki (gebore 31 Julie 1986) is 'n Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Coma-sterrestelselswerm (Abell 1656) is ’n groot sterrestelselswerm met meer as 1 000 geïdentifiseerde sterrestelsels. Dit en die Leo-sterrestelselswerm (Abell 1367) is die twee grootste swerms wat die Coma-superswerm vorm. Die Coma-swerm is geleë in die sterrebeeld Berenike se Hare (Coma Berenices) en is na dié sterrebeeld genoem. Die swerm se gemiddelde afstand van die Aarde af is 321 miljoen ligjare (99 miljoen parsek). Sy 10 helderste spiraalsterrestelsels het ’n skynbare magnitude van 12–14 en is sigbaar met amateur-teleskope groter as 20 cm. Die sentrale streek word oorheers deur twee reusagtige elliptiese sterrestelsels: NGC 4874 en NGC 4889. Die swerm is ’n paar grade van die galaktiese noordpool. Die meeste van die stelsels in die sentrale deel is ellipties. Daar is talle reuse- en dwergstelsels in die Coma-swerm. Soos gewoonlik in sulke ryk swerms is die meeste van die sterrestelsels elliptiese S0-stelsels, met net ’n paar spiraalstelsels wat jonger en nader aan die rand van die swerm. Die Coma-sterrestelselswerm is een van die eerste plekke waar swaartekragafwykings op die bestaan van ’n onsigbare massa gedui het.


Mary Shelley Engelse skryfster, dramaturg, essayis en reisskrywer Gebore 30 Augustus 1797 in Somers Town, Londen, Engeland, Groot-Brittanje Oorlede 1 Februarie 1851 in Chester Square, Londen Groot-Brittanje Literêre stroming Romantiek Bekende werke Frankenstein: or, The Modern Prometheus (1818) Mary Shelley (née Mary Wollstonecraft Godwin; * 30 Augustus 1797, † 1 Februarie 1851) was 'n Engelse skryfster, dramaturg, essayis, biograaf en reisskrywer wat veral bekend staan vir haar Gotiese roman Frankenstein: or, The Modern Prometheus. Daarnaas het sy ook die werke van haar man, die romantiese digter en filosoof Percy Bysshe Shelley, geredigeer en bemark. Haar ouers, die politieke filosoof William Godwin en die filosoof en vegter vir vroueregte Mary Wollstonecraft, was progressiewe denkers van die tyd. Mary Godwin se ma is oorlede toe sy elf dae oud was, en sy is saam met haar ouer halfsuster, Fanny Imlay, deur haar pa grootgemaak. Toe Mary vier jaar oud was, het haar pa met sy buurvrou, Mary Jane Clairmont, getrou.


Estetika is ’n afdeling van filosofie wat handel oor die aard van kuns, skoonheid en smaak. Heel verskillende betekenisse word deur verskillende mense daaraan geheg. Die term is afgelei van die Griekse woord αἰσθητικός (aisthetikos). Dit het dieselfde wortel as αισθησις (aisthesis). Laasgenoemde kan dui op sintuiglike waarnemings sowel as gevoel. Vir sommige is estetika ’n sinoniem vir die filosofie van kuns, terwyl ander meen daar is ’n aansienlike verskil tussen die twee verwante begrippe. In die praktyk verwys estetiese oordeel na die sintuiglike waardering van ’n voorwerp (nie noodwendig ’n kunsartikel nie), terwyl ’n kunsoordeel verwys na die herkenning en waardering van kuns of ’n kunsartikel of kritiek daarop. Hierdie artikel is ’n saadjie. Voel vry om Wikipedia te help deur dit uit te brei.


Denimblou is 'n kleur, 'n indigoskakering van blou. Volgens verskeie kleurskemas word denimblou as volg voorgestel: Lys van kleure


Die vertellinge van Duisend-en-een-nag (Arabies: الف ليلة وليلة / alf laila wa-laila, "duisend nagte en een nag") is ’n versameling verhale in die vorm van ’n raamvertelling uit die Midde-Ooste. Van die verhale is ouer as die Christendom, terwyl ander uit die Middeleeue stam. Daar is lank geglo die verhale van Duisend-en-een-nag se oorsprong lê in Persië. Dit het later geblyk hulle kom uit verskillende Arabiese lande en deels van die Indiese subkontinent. Gedeeltes van die versameling was al in die 18de eeu in Europa bekend. Die oorspronklike verhale was eroties gekleur. Daarom is hulle tot in die 20ste eeu nie in die Arabiese wêreld as egte letterkunde beskou nie. Die verhale is later (1885–1888) sonder die erotiese elemente gepubliseer en dit het gewild geword as verhale vir oud en jonk. Play media Volgens die verhale is koning Sjahriaar deur sy vrou bedrieg. Om ’n herhaling te voorkom het hy besluit om elke aand met ’n maagd te trou en haar die volgende oggend te laat teregstel. Ná ’n ruk is hy met Scheherazade, die dogter van sy grootvisier, getroud.


1-2 Kronieke is die 13de en 14de boeke van die Hebreeuse Bybel. Die boek begin met 'n reeks geslagsregisters waaruit blyk dat die Here sy beloftes van Genesis 1:28 en 12:2 gehou het en dan word gebeure wat reeds in Samuel en Konings beskryf is, oorvertel. Ander gegewens word bygebring om die besondere boodskap wat in die boek na vore kom, te beklemtoon: die goeie sorg van God vir sy volk onder die leiding van koning Dawid en sy nasate. In die boek val die klem sterk op wat Dawid gedoen het vir die tempeldiens in Jerusalem. Die boodskap van 1 Kronieke word hier voortgesit: God se goeie sorg vir sy volk onder die leiding van Dawid en sy nasate. Dawid is die maatstaf waarvolgens die regering van die konings van Juda – Jerusalem beoordeel word. Groot klem val op die bou en inwyding van die tempel deur Salomo, die hervormings deur Asa, Josafat, Hiskia en Josia, en die mag wat koning Agab van Israel se afgodsdiens ook in Juda uitgeoefen het, 'n mag wat gebly het ten spyte van hervormingspogings en wat uiteindelik gelei het tot die ondergang van die ryk.


Esra is die 15de boek van die Hebreeuse Bybel en handel oor die herbou van die tempel deur die ballinge wat saam met Serubbabel teruggekom het, en die herstel van die tempeldiens. So beklemtoon dit die boodskap van Kronieke. Serubbabel was immers 'n nasaat van Dawid. Ook Esra se optrede was in die belang van die suiwer tempeldiens. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Esra.


'n Steroïed is 'n tipe organiese verbinding wat 'n kenmerkende rangskikking van vier siklo-alkaanringe besit wat aan mekaar verbind is. Voorbeelde van steroïede sluit in die dieetlipied cholesterol, galsure, die geslagshormone oestradiol en testosteroon en die anti-inflammatoriese middel deksametasoon. Die kern van steroïede word saamgestel uit sewentien koolstofatome (wat aan mekaar verbind is) wat die vorm van vier saamgesmelte ringe aanneem: drie sikloheksaanringe (aangedui as ringe A, B en C in die figuur regs) en een siklopentaanring (die D-ring). Die steroïede wissel deur die funksionele groepe wat aan hierdie vierringkern geheg is, en deur die oksidasietoestand van die onderskeie ringe. Sterole is spesiale vorme van steroïede, met 'n hidroksielgroep in posisie-3 en 'n skelet wat afgelei is van cholestaan. Sommige van die gemeenskaplike kategorieë van steroïede is te vinde by: Diere Insekte Ekdisteroïede, soos ekdisteroon, wat vervelling beheer. Gewerweldes Steroïedhormone Geslagsteroïede is 'n onderdeel van geslagshormone wat seksverskille voortbring of voortplanting ondersteun. Dit sluit in androgene, estrogene en progesterone. Kortikosteroïede sluit in glukokortikoïede en mineraalkortikoiede.


Eleanor Baker (21 Augustus 1944 Pretoria – 1 Julie 2002) was 'n Afrikaanse skrywer wat 15 romans, twee draaiboeke en verskeie jeugboeke oor haar loopbaan geskryf het. Van haar boeke is onder die skuilname Christine le Roux en Alex Muller gepubliseer. Haar eerste roman, Wêreld sonder einde, het in 1972 verskyn. Die kwart-voor-sewe-lelie is in 1991 vir die Ou Mutual-prys vir letterkunde benoem, en Verbeelde werklikheid het in 1996 die kortlys vir die M-Net-boekprys gehaal. Daar is spore op die maan het in 1992 die Suid-Afrikaanse Akademie vir Wetenskap en Kuns se Scheepersprys vir Jeugliteratuur gewen en word in skole voorgeskryf. Eleanor Elizabeth Liebenberg is op 21 Augustus 1944 in Pretoria gebore as tweede oudste van vyf kinders (een seun en vier dogters). Haar ouers is Christie en Ena Liebenberg. Haar vader was ’n professor wat Chemie doseer het aan die Universiteit van Pretoria. D.F. Malherbe is haar oupa se neef. Sy word groot op ’n plaas net buite Pretoria. Vanaf 1957 is sy ’n leerling aan die Hoërskool F.H. Odendaal in Pretoria, waar sy in 1961 matrikuleer en ook die hoofmeisie is.


Die Ditsong Nasionale Natuurhistoriese Museum, in Paul Krugerstraat, Pretoria, was voorheen bekend as die Transvaal Museum. Die museum is gestig as die Staatsmuseum van die ZAR op 1 Desember 1892 en is sedertdien die bewaarder en dokumentasiesentrum van Suid-Afrika se natuurlike erfenis. Die museum is die enigste natuurhistoriese museum in Gauteng en een van die grootste in Suid-Afrika. Die museum se versamelings en uitstallings bestaan uit hominiemfossiele van die Wieg van die Mensdom Wêrelderfenisgebied en verwante fauna, insluitend Mev. Ples (die bynaam van 'n fossiel skedel wat beskou word as 'n verre verwant van die mensdom), fossiele, geraamtes, velle en gemonteerde monsters van amfibieë, visse, ongewerweldes, reptiele en soogdiere. Die museum se opvoedkundige programme is op hierdie versamelings gebaseer en inligting wat deur navorsing ontdek word, word met die mense van Suid-Afrika en met die internasionale gemeenskap gedeel. Die Ditsong Nasionale Natuurhistoriese Museum is uniek in die sin dat dit die enigste instituut in Suid-Afrika is wat die plaaslike, nasionale en internasionale gemeenskap die geleentheid bied om sy versamelings van fossielmateriaal te besigtig, aangesien hierdie soort materiaal nie gewoonlik aan die publiek tentoongestel word nie.


Wonderboom kan na een na die volgende verwys: Wonderboom, Suid-Afrikaanse rock-musiekgroep van Johannesburg, Suid-Afrika Wonderboomlughawe, 'n lughawe sowat 8 km noordoos van Pretoria. Wonderboom-natuurreservaat, natuurreservaat in die noordelike deel van Pretoria, weerskante van die Magaliesberg. Wonderboomvy (Ficus salicifolia), mediumgroot boom wat wydverspreid in Gauteng, Noord-Wes en Limpopo voorkom. Wonderboom en Wonderboom-Suid, voorstede van Pretoria.


Temba is 'n nedersetting in Suid-Afrika. Dit is in die noorde van die Gauteng-provinsie geleë en is onder beheer van die Tshwane-metroraad. Temba het ongeveer 58 431 inwoners. Lys van dorpe in Suid-Afrika "Hoofplek Temba". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Rastatt [ˈʁaʃtat] is 'n stad in die deelstaat Baden-Württemberg, Duitsland met 'n bevolking van sowat 47 000. Dit is geleë op die Murgrivier, 6 km bo sy aansluiting met die Ryn, sowat 22 km suidwes van Karlsruhe en 12 km noord van Baden-Baden. Rastatt is die naamgewende nedersetting en administratiewe setel van die distrik Rastatt. Rastatt het in 1714 internasionale bekendheid verwerf toe die Spaanse Opvolgingsoorlog met die ondertekening van die Vredesverdrag van Rastatt beëindig is. In die 18de eeu het in Rastatt, wat destyds as regeringsetel van die Markgraafskap Baden-Baden gedien het, weelderige geboue in die barokstyl ontstaan. In die 19de eeu is die stad tot 'n federale vesting uitgebou en het tot in die laat 20ste eeu as garnisoenstad gedien. Vanweë sy militêre betekenis het die stad 'n belangrike rol in die Badiese Rewolusie van 1849 gespeel. In 1992 het die motorvervaardiger Mercedes-Benz 'n vervaardigingsaanleg in Rastatt geopen. Rastatt (de) www.destatis.de Amptelike webwerf van die stad Rastatt: foto's Geargiveer 3 Maart 2016 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Iridaceae is 'n familie van plante in die orde van Asparagales. Die familie het sy naam aan die irisse te danke. Dit sluit ook ander bekende gekultiveerde plante in, soos die Freesia, die Gladiolus en die Krokus. Spesies van hierdie familie is meerjarige plante met 'n blombol, knol of wortelstok. Die plante groei regop en het grasagtig blare met 'n skerp sentrale vou. Met uitsondering van koue streke en die noorde van Eurasië, kom dié plante wêreldwyd voor. Die spesery saffraan word van die stempels van die saffraankrokus (Crocus sativus) voorberei. Freesias (ook genoem kammetjies) is klein kruidgewasse met ondergrondse knolletjies in 'n verskeidenheid kleure, maar hoofsaaklik wit, geel, liggeel en soms ook ligpers met pers vlekke: Die plante behoort tot die familie Iridaceae en die genus Freesia. Die sowat 20 Freesia-spesies wat inheems in Suid-Afrika is, word reeds die afgelope 200 jaar gekweek, maar veral die laaste 40 jaar is groot welslae met die kweek van nuwe hibrides behaal. Daarom is die hedendaagse variëteite byvoorbeeld meer gehard en word groter blomme op langer en sterker stingels gedra.


Die Volkswagen Eos is 'n kompakte sportmotor wat sedert 2006 deur die Duitse vervaardiger Volkswagen vervaardig word. Dit het 'n terugtrekbare hardekap-afslaankoepeebakstyl en is vrygestel as die opvolger van die Volkswagen Golf Cabriolet. Dit is Volkswagen se eerste produksiekoepee sedert die Volkswagen Corrado, waarvan die produksie in 1995 gestaak is. Tydens die ontwikkeling van hierdie model het dit bekend gestaan onder die naam Concept C wat op die Geneefse Motorskou vertoon is. Daarbenewens is hierdie motor op die motorskou in Frankfurt (Internationale Automobil-Ausstellung) vertoon in September 2005. In Noord-Amerika is die motor by die Los Angeles motorskou in Januarie 2006 vrygestel. Die naam Eos is afgelei van Eos, die Griekse godin van die dagbreek. "Volkswagen Eos Lešnik v čokoladi (artikel in Slowaaks)". AVTO.over.net, Iztok Franko. 13 Junie 2006. Geargiveer vanaf die oorspronklike op 27 Februarie 2009. Besoek op 3 Februarie 2015.


Russel Botman was van 2007 tot sy dood in 2014 die rektor en visekanselier van die Universiteit van Stellenbosch in die Wes-Kaap. Hy was 'n internasionaal bekende teoloog wat die Wêreld Alliansie van Gereformeerde Kerke in Genève oor verskeie aangeleenthede geadviseer het. Hy het ook as die president van die Suid-Afrikaanse Raad van Kerke gedien. Hayman Russel Botman is op 18 Oktober 1953 in Bloemfontein gebore, maar voltooi sy skoolloopbaan in Kliptown, Johannesburg. Hy verwerf later 'n BA, MTh (cum laude) asook 'n doktoraat in teologie van die Universiteit van Wes-Kaapland. In 1976 was hy 'n lid van die universiteit se studenteraad en later 'n predikant van die Nederduitse Gereformeerde Sendingkerk in Wynberg, Kaapstad. Botman het in 2000 as 'n professor in Praktiese Teologie en Missiologie by die Universiteit van Stellenbosch aangesluit. In 2007 neem hy die leisels as rektor en visekanselier by Chris Brink oor. In 2012 is sy termyn vir 'n verdere vyf jaar verleng. Hy is op 28 Junie 2014, op 60-jarige ouderdom na 'n hartaanval in sy slaap oorlede.


Gaineswood naby Demopolis, Marengo County, Alabama  Verenigde State Opgerig Tussen 1843 en 1861 Boustyl Griekse herlewing Argitek Nathan Bryan Whitfield Webtuiste Gaineswood (nie-amptelik) Gaineswood is 'n plantasie- en herehuis in Demopolis, Alabama wat as een van die vernaamste voorbeelde van die Griekse herlewingsboukuns in dié deelstaat en selfs die hele Verenigde State beskou word. Generaal Nathan Bryan Whitfield (1799-1868), 'n welvarende planter in Marengo County, het die herehuis met sy indrukwekkende buite-aansig en ryk versierde interieur self ontwerp, ofskoon hy geen formele opleiding as argitek gehad het nie, en, ná 'n boufase van byna twee dekades, in 1861 op die vooraand van die Amerikaanse Burgeroorlog voltooi. Die bouwerk is hoofsaaklik deur slawe verrig van wie sommige uiters bekwame timmermans en pleisteraars was. Drie verskillende style van Griekse boukuns is in die plantasiehuis toegepas: die Doriese styl vir die buitefasade, die Ioniese styl vir die interieur en die Korinthiese styl vir die sitkamer. 'n Groot deel van Gaineswood se oorspronklike meubilering asook verskeie uitvindings van sy bouheer het bewaar gebly.


Die 24ste Dinastie (ook Dinastie XXIV geskryf; 732–720 v.C.) was ’n koningshuis van Antieke Egipte tydens die Derde Oorgangstydperk. Die hoofstad van die dinastie se farao's was Saïs in die westelike Nyldelta. Die 24ste Dinastie het net ’n kort tyd bestaan en net twee farao's gehad. Dit het skielik tot ’n einde gekom toe Sjabaka (die tweede koning van die 25ste Dinastie) Saïs aanval, Bakenrenef gevange neem en hom verbrand.


Avis is een van die wêreld se grootste motorhuurmaatskappye met sy hoofkwartier in Parsippany, New Jersey, VSA en behoort aan die Avis Budget Group. Avis is in 1946 deur Warren Edward Avis (1915–2007) gestig in Detroit, VSA. Sederdien het die maatskappy dwarsoor die hele Verenigde State uitgebrei, en in 1956 is die eerste internasionale takkantore in Europa, Kanada en Meksiko geopen. Vandag is daar meer as 4 000 takke. Die Europese hoofkantoor is geleë in Bracknell, Engeland, sowat 40 kilometer wes van Londen, en die Duitse hoofkwartier is in die Hessiaan Ober Ursel naby Frankfurt am Main. Sedert 1963 gebruik Avis 'n slagspreuk geskep deur die reklame-agentskap DDB Worldwide: "We Try Harder". Dit is in 'n direkte vergelyking van Avis met die Amerikaanse mededingers en voormalige leier Hertz: "Ons is net nommer twee, so ons streef daarna om nog baie meer." avis.com. URL besoek op 27 Desember 2014 Europcar Hertz Corporation Budget Rent a Car


Trenton is die hoofstad van die deelstaat New Jersey en administratiewe setel van die Mercer County en is geleë langs die Delawarerivier waar die laaste baken is vir gety navigasie. Die eerste blanke setlaar was Mahlon Stacy wat reeds in 1679 'n huis en meule gebou het waarom later 'n klein gemeenskap gevorm het. In 1714 het William Trent 800 akker grond gekoop van Stacy en dit verder ontwikkel. Die huis wat hy in 1719 gebou het staan nog steeds en is nou 'n museum. Die nedersetting het bekend geword as Trent's Town. Die deurslaggewende Slag van Trenton het op 26 Desember 1776 gedurende die Amerikaanse Rewolusionêre Oorlog hier plaasgevind. Epidemiese uitbrake van geelkoors in Philadelphia gedurende 1794,1798 en 1799 het tot gevolg gehad dat beamptes van die Federale regering tydelik in Trenton werksaam was. Collier's Encyclopedia, Crowell-Collier Educational Corporation, Volume 22, Bladsy 467. Hierdie artikel is ’n saadjie. Voel vry om Wikipedia te help deur dit uit te brei.


Marmelade is ’n konfyt wat van die sap en skil van sitrusvrugte, kookwater en suiker gemaak word. Koemkwats, suurlemoene, lemmetjies, pomelo's, mandaryne en lemoene, asook enige kombinasie daarvan, kan gebruik word. Marmelade kan soet of bitter wees. Hierdie artikel is ’n saadjie. Voel vry om Wikipedia te help deur dit uit te brei.


'n Knaldemper is 'n toestel wat die lawaai wat die uitlaat van 'n binnebrandenjin produseer verminder, en so geraasbesoedeling bekamp. Die toestel is deur Milton O. Reeves uitgevind. Die knaldemper word gewoonlik aan die einde van die uitlaatpyp geheg. Dit verminder die uitlaatklank deur dit in 'n reeks ruimtes wat met skorte van geperforeerde staalplate uitgevoer is, en met glasveselwol gevul is, te absorbeer; of deur die klankgolwe te herlei sodat hulle teen mekaar bots, en dus deur interferensie uitgekanselleer word. Knaldempers word standaard onder motorvoertuie en motorfietse aangebring, hoewel sommige mense die knaldemper verwyder in die hoop dat dit die prestasie van hul voertuig sal verbeter, of om die voertuig doelbewus luidrugtiger te maak. Benewens standaardknaldempers word talle sportknaldempers ook verkoop vir passasiersmotors en motorfietse, wat gebruik word om die voertuigverrigting te verbeter. Tipies bied hierdie knaldempers 'n sportiewer uitlaattoon, met 'n hoër gehalte materiaal, kwaliteit en voorkoms. Montering geskied steeds aan die oorspronklike hegpunte van die voertuig. MUFFLER FOR ENGINES Muffler Patent Howstuffworks: "How Mufflers Work"


alt-J (ook bekend as ∆) is 'n Engelse indie rock-groep wat in 2007 gestig is. Die groep bestaan uit Joe Newman (voorsang, kitaar), Thom Green (klawerbord, agtergrondsang) en Gus Unger-Hamilton (tromme). Gwil Sainsbury is 'n gewese lid en het in Januarie 2014 die groep verlaat. 2012 - "An Awesome Wave" 2014 - "This Is All Yours" 2017 - "Relaxer" 2022 - "The Dream" Chinen, Nate (2012-08-08). "They 'Tessellate,' and Dabble in Both the Sinister and the Naughty". The New York Times (in Engels). ISSN 0362-4331. Besoek op 2020-06-24. The band’s name is actually the mathematical symbol delta, which resembles a triangle. "********, ∆, †‡†: the most unpronounceable band names". The Irish Times (in Engels). Besoek op 2020-06-24. "alt-J: "More recognition wouldnot prompt us to start doing cocaine in night club toilets"". www.newstatesman.com (in Engels). Besoek op 2020-06-24. Wikimedia Commons het meer media in die kategorie Alt-J. Amptelike webwerf


Lindsay Williams is 'n Suid-Afrikaanse finansiële mediapersoonlikheid. Hy is bekend vir sy daaglikse oorsig van plaaslike en internasionale markverwikkelinge op sy radioprogram Fine Business Radio, wat daagliks op die Kaapse radiostasie Fine Music Radio uitgesaai word en op die TV-kanaal CNBC Africa wat op DStv gesindikeer word. Hy is ook die aanbieder van die program Fast Money wat elke Maandag op CNBC Africa uitgesaai word. Hy was voormalig betrokke by Business Day se radioprogram op Classic FM. "Fine Business Radio". Fine Music Radio (in Engels). Geargiveer vanaf die oorspronklike (Webblad) op 23 Augustus 2017. Besoek op 20 September 2014. CNBC Africa premieres Business FM (Webblad). bizcommunity. URL besoek op 2014-09-20. "Lindsay Williams on Fast Money" (Webblad). DStv (in Engels). Geargiveer vanaf die oorspronklike op 19 Mei 2014. Besoek op 20 September 2014. "Business Day no longer on the air" (Webblad). BDlive. Geargiveer vanaf die oorspronklike op 5 Maart 2016. Besoek op 20 September 2014. Fine Business Radio-potgooie Geargiveer 27 September 2014 op Wayback Machine (en) Hierdie artikel is ’n saadjie.